הוועדה לענייני ביקורת המדינה, כנסת 20, פרוטוקול מספר 209, 2017-02-20 09:00

קארין אלהרר: בוקר טוב לכולם.

קארין אלהרר: אני מתכבדת לפתוח את ישיבת הוועדה לענייני ביקורת המדינה.

קארין אלהרר: היום ה-20 בפברואר 2017, כ"ד בשבט תשע"ז.

קארין אלהרר: נושא הדיון הבוקר – המאבק בתאונות הדרכים ותפקוד הרשות הלאומית לבטיחות בדרכים – דו"ח מבקר המדינה 67א'.

קארין אלהרר: זו היא ישיבת מעקב.

קארין אלהרר: מכבדת אותנו מנכ"לית משרד התחבורה, הגברת טרנר.

קארין אלהרר: בוקר טוב לצוות מבקר המדינה, למבוקרים, אורחים נכבדים.

קארין אלהרר: תראו, אני אתחיל מנתון אחד שהוא כבר שחוק ונאמר המון פעמים, אבל אני חושבת שהוא תמיד חשוב כשמדברים בנושא.

קארין אלהרר: מהקמת המדינה ועדת שנת 2015 נהרגו בתאונות דרכים בישראל למעלה מ-32,000 בני אדם, שזה מספר שאי אפשר להתעלם ממנו.

קארין אלהרר: בשנת 2016 נהרגו 377 אנשים בתאונות דרכים.

קארין אלהרר: גידול של כמעט 6% לעומת שנת 2015, שהיא עצמה הייתה גידול של 11% לעומת שנת 2014 וגידול של 15% לעומת שנת 2013.

קארין אלהרר: נשמע פה חד גדיא, אבל באמת נתונים קשים.

קארין אלהרר: העלות השנתית הכוללת של נזקי תאונות הדרכים למשק הישראלי, כולל תאונות ללא נפגעים, הוערכה בשנת 2012 בכ-15 מיליארד שקלים.

קארין אלהרר: הנושא הזה חשוב מאד כמוהו.

קארין אלהרר: ערכנו פה דיון בנושא מצלמות המהירות.

קארין אלהרר: ערכנו שלושה דיונים, גברתי המנכ"לית, בנושא של מעברי החצייה מחוץ לבסיסי צה"ל, כשהדיון השלישי – אם יורשה לי – היה המאכזב שבהם, כי באמת קיבלנו תשובות קשות.

קארין אלהרר: ערכנו גם שני דיונים בנושא כביש 66.

קארין אלהרר: יצא מהוועדה מכתב לשר התחבורה בנושא, והדו"ח שאנחנו דנים בו היום מעלה תמונת מצב מאד מדאיגה, שלא נבדקת מצד משרד התחבורה השחיקה במעמד ובתקציב של הרשות הלאומית לבטיחות בדרכים.

קארין אלהרר: העדר תכנית חינוכית כוללת לבתי הספר התיכוניים בנושא הזהירות בדרכים.

קארין אלהרר: ב-20% מהכבישים הבין עירוניים התרחשו 80% מתאונות הדרכים עם נפגעים.

קארין אלהרר: צריך עוד ניידות בכבישים הבין עירוניים.

קארין אלהרר: תקציב הרשות הלאומית לבטיחות בדרכים נשחק בכ-60% משנת 2008 עד שנת 2016.

קארין אלהרר: יו"ר מועצת הרשות לשעבר ציין בתשובתו, אני מצטטת: הרשות הפכה לקופה קטנה עבור גופים ענקיים כגון משרד התחבורה, המשטרה, משרד החינוך ומשרד הפנים, שרצו את הכספים שהוקצו לרשות, אבל לא ראו בה גורם מקצועי שמכתיב את התנאים לקבלת הכספים.

קארין אלהרר: ב-8 שנים ראשונות לפעילותה של הרשות היו 5 מנהלים או ממלאי מקום.

קארין אלהרר: התחלף יו"ר מועצת הרשות 4 פעמים, לא פחות.

קארין אלהרר: תוקף חוק הרשות עומד להסתיים.

קארין אלהרר: לשמחתי, גברתי המנכ"לית, בדיון הקודם אמרת שיש כוונה להשאיר לרשות סמכויות נרחבות ואת העצמאות שיש להן היום.

קארין אלהרר: אנחנו נרצה לראות איפה זה עומד.

קארין אלהרר: בעיה אחרת היא שאין נתונים מספיק עדכניים על כמות תאונות הדרכים ואין נתונים חד משמעיים על כמות הפצועים.

קארין אלהרר: יש כל מיני מדדים והדבר הזה בעייתי.

קארין אלהרר: יש פער בין הנתונים של בתי החולים לבין הנתונים של המשטרה, פער של 100% בממוצע לשנה.

קארין אלהרר: בנוסף, הלמ"ס לא יכול לאסוף מספיק נונים בנושא ולאפיין מערכת חדשה.

קארין אלהרר: צריך היה להחליף את הישנה ובגלל מלחמות תקציביות הדבר הזה לא קורה.

קארין אלהרר: הרבה דברים שהוועדה ביקשה בדיון שעבר, לצערנו לא קיבלנו.

קארין אלהרר: אני מאד מקווה שבדיון היום, אנחנו נקבל את התשובות.

קארין אלהרר: נרצה לראות בסך הכל שדברים משתפרים.

קארין אלהרר: לא אמרנו מאפס למאה, אבל לפחות נרצה לראות איזה 50% וזה לא דבר שהוא בשמיים.

קארין אלהרר: שמחתי מאד שראש הממשלה הקים ועדת שרים בראשותו לנושא תאונות הדרכים.

קארין אלהרר: בדיון הקודם למדנו שהוועדה עצמה, ועדת השרים, התכנסה פעם אחת.

קארין אלהרר: היו 16 - - -

<קריאה: ועדת מנכ"לים.

קארין אלהרר: ועדת מנכ"לים.

קארין אלהרר: המנכ"לים שלא התכנסו, אז אני חושבת שיש פה טעם לפגם.

קארין אלהרר: אם אנחנו לוקחים את זה כנושא דגל ואנחנו רוצים לטפל בזה, זה אומר שצריך באמת לעשות משהו.

קארין אלהרר: אז אני חושבת שבאמת נרצה לשמוע את התשובות.

קארין אלהרר: עורך דין צחי סעד, תרצה להוסיף בשלב הזה?

<יצחק סעד: כן.

<יצחק סעד: בוקר טוב.

<יצחק סעד: קודם כל אני מברך את הוועדה על זה שהיא לא מרפה מהנושא של תאונות הדרכים, כי הנושא הזה באמת בנפשנו וצריך להמשיך ולעקוב אחרי תיקון הליקויים.

<יצחק סעד: הדיון הזה הוא דיון מעקב, לא נחזור על כל הליקויים שהיו בדו"ח.

<יצחק סעד: אני רק אזכיר בהיי-לייטס את הנושאים שנדרש היה לטפל בהם בעקבות הליקויים שהועלו בדו"ח.

<יצחק סעד: כל נושא התשתיות הלא מספקות, הטיפול במוקדי הסיכון, הטיפול בבעיית הפגיעה בהולכי הרגל, שיש בהם רמת פגיעה משמעותית מאד ביחס להיקף הפעילות שלהם.

<יצחק סעד: הטיפול בכלי הרכב הכבדים, שמעורבים ברמות מאד מאד משמעותיות בתאונות הדרכים, הרבה מעבר להיקף שלהם.

<יצחק סעד: הנושא של בדיקות כלי הרכב בדרכים.

<יצחק סעד: הנושא של האכיפה בדרכים, שציינו בדו"ח שהאכיפה ירדה בצורה מאד מאד משמעותית וזה בא לידי ביטוי בכמות התאונות ובכמות הנפגעים.

<יצחק סעד: הנושא של הרשות לבטיחות בדרכים, כל הצורך להסדיר את מעמדה החוקי, סמכויותיה והיכולת שלה לפעול; ובסופו של דבר כל הנושאים האלה צריכים להיות מטופלים בתכנית רב שנתית והצבענו על זה בדו"ח.

<יצחק סעד: נדרשת תכנית רב שנתית שהיא נובעת ממחויבות של הממשלה, מה שעד היום כרגע, אנחנו לא רואים שבא לידי ביטוי.

<יצחק סעד: באנו לשמוע ולראות איך תיקון הליקויים נעשה על ידי משרד התחבורה.

קארין אלהרר: תודה רבה.

קארין אלהרר: אני מקדמת בברכה סטודנטים לעבודה סוציאלית מאוניברסיטת תל אביב ומהאוניברסיטה העברית בירושלים.

קארין אלהרר: ברוכים הבאים לכנסת, לוועדה לביקורת המדינה.

קארין אלהרר: חבר הכנסת יעקב פרי, קודם כל מזל טוב ליום הולדתך.

יעקב פרי: תודה רבה.

קארין אלהרר: ובבקשה.

יעקב פרי: קודם כל תודה על - - -

מאיר כהן: ולגיוסו לצה"ל.

יעקב פרי: תודה על רשות הדיבור.

יעקב פרי: אני פשוט חייב לנדוד לוועדה אחרת.

יעקב פרי: אני קודם כל רוצה לברך ולהצטרף לוועדה שברשותך, קארין, כי נראה לכולנו שמדינת ישראל לא מציבה את נושא הקטל בדרכים בראש מעיניה, או בראש סדר העדיפויות.

יעקב פרי: ואנחנו יודעים שכשמדינת ישראל מחליטה להעמיד משהו בראש סדר העדיפויות, היא יודעת להפעיל את כל המערכות בהתאם ולהביא לתוצאות רצויות.

יעקב פרי: הנתונים הם נתונים מזעזעים, יוצרים משפחות הרוסות וטרגדיות שתקצר היריעה מלפרט אותן.

יעקב פרי: אני רוצה להעלות נושא אחד.

יעקב פרי: יכול להיות שהוא שולי, קטן, אבל אני רוצה להתייחס אליו.

יעקב פרי: הוא נקרא טכוגרף.

יעקב פרי: טכוגרף זה רשם של נתוני נסיעה דיגיטאליים, במיוחד ברכבים כבדים, שמתעד את המתרחש בזמן הנסיעה.

יעקב פרי: אני מתייחס להחלטה שלא בוצעה והיום יש לנו את גברתי, מנכ"לית משרד התחבורה.

יעקב פרי: שנים משרד התחבורה טוען שהוא פועל למעבר מלא של טכוגרף דיגיטאלי.

יעקב פרי: עוד בשנת 2007 דיווח המשרד לוועדת הכלכלה כי הוא בעיצומה של הכנה של עבודת מטה – קראתם לזה – בעניין, ואם אני לא טועה, בשנת 2009 שוב דווח לוועדת הכלכלה ופורסם בכלי התקשורת, שעבודת המטה בעניין הסתיימה.

יעקב פרי: נכון לשנת 2017, עד כמה שאני יודע, השנה שבה אנחנו נמצאים, רכבים רבים שגורמים בין השאר לתאונות קשות ביותר, עולים על הכביש ללא טכוגרף דיגיטאלי.

יעקב פרי: זה הוא אמצעי מאד חשוב לבקרה, למדידה ולבסוף גם למניעה – כך אני מקווה – של תאונות דרכים.

יעקב פרי: אז עם כל הבקשות לבחינת תקופת מלווה לנהגי רכבים כבדים ובחינת השתלמויות מעשיות, שהוועדה ביקשה ואני מקווה שחלק מהם גם יישומו, אני מבקש מגברתי, מהוועדה, לדעת או לוודא כי גם נושא יישום ההחלטה הזאת, זאת אומרת שימוש בטכוגרף, יימצא בראש סדר העדיפויות.

יעקב פרי: אני שוב חוזר על הברכות ואני מקווה שדיוני הוועדה יביאו בסופו של דבר לצמצום משמעותי בנגע של הקטל בדרכים.

יעקב פרי: תודה לגברתי.

קארין אלהרר: תודה רבה.

קארין אלהרר: גברתי המנכ"לית, הבמה שלך.

קארין אלהרר: הבנתי שיש מצגת.

<קרן טרנר אייל: כן, כן, הכנו מצגת, גם הטכוגרף הדיגיטאלי שם ומקסימום אני אעדכן אותך, אם תצטרך לצאת.

<קרן טרנר אייל: אז קודם כל חשוב לי לומר, הנושא הוא בנפשנו, הוא בראש סדרי העדיפויות שלנו לטיפול.

<קרן טרנר אייל: אנחנו, כמו שאני אראה במצגת, משקיעים סכומי עתק בפרויקטים מצילי חיים וגם מבחינת תשומות ניהוליות.

<קרן טרנר אייל: אנחנו משקיעים בזה הרבה מאד.

<קרן טרנר אייל: אנחנו ניגשים לנושא בחרדת קודש.

<קרן טרנר אייל: אנחנו באמת שמים את הנושא הזה במרכז הפעילות שלנו.

<קרן טרנר אייל: אני חושבת שהמצגת עונה על מרבית השאלות שעלו.

<קרן טרנר אייל: ניסינו ללמוד מהדיון הקודם ולרכז את כל הפערים ומה שעוד - - - הנציגים הרלבנטיים.

<קרן טרנר אייל: אז קודם כל מבחינת מוקדי סיכון.

<קרן טרנר אייל: דו"ח המבקר דיבר על מוקדי סיכון שלא יצאו לפועל.

<קרן טרנר אייל: חברת נתיבי ישראל נערכה בצורה טובה מאד כבר בשנת 2016.

<קרן טרנר אייל: הוצאנו לדרך 18 פרויקטים חדשים, ניצלנו תקציב מעבר לתקציב שהוקצה.

<קרן טרנר אייל: הוקדמו לנו תקציבים והנושא הזה, אנחנו חושבים, עלה על דרך המלך.

<קרן טרנר אייל: פרויקטים מתוקצבים מאד מאד מהר.

<קרן טרנר אייל: אנחנו מסוכמים על תקציב רב שנתי לשנים 2017-2021, עם 230 מיליון שקלים - - -

איתן ברושי: מה קנה המידה להצלחה?

<קרן טרנר אייל: סליחה?

איתן ברושי: את אומרת פרויקט בגדול, משאבים.

איתן ברושי: בראש מעייניכם וכרגע פתחה יושבת הראש, שהמצב חמור מאד.

איתן ברושי: מה הקשר בין העלויות והתוצאות?

איתן ברושי: מה הוא המבחן להצלחה שאתם הגדרתם, שאת אומרת שזה הדבר הכי חשוב שאתם עושים?

<קרן טרנר אייל: אפשר אולי להציג רגע ואז אולי חלק מהתשובות יהיו?

איתן ברושי: אפשר ברגע להגיד מה מבחן ההצלחה.

איתן ברושי: אם יש יותר תאונות דרכים, סימן שלא הצלחתם.

<קרן טרנר אייל: מי זה לא הצלחתם?

איתן ברושי: קודם כל את מנכ"לית של משרד שעומד - - -

<קרן טרנר אייל: לא, אבל - - -

איתן ברושי: שעומד בראש המערכה.

איתן ברושי: אז ועדת שרים לא מתכנסת, ועדת מנכ"לים, נדמה לי, לא התכנסה בכלל.

איתן ברושי: כרגע דיבר חבר הכנסת פרי על דבר אחר.

איתן ברושי: אני לא יודע מאיפה לקחת את הביטחון הזה להגיד שאם המדינה רוצה, היא מצליחה.

איתן ברושי: נראה את זה עוד מעט בקשישים בטח ועוד פעם יהיה פה דיון.

איתן ברושי: יש מאמץ מרוכז, ליצמן היה אתמול והקשישים חוטפים מכות.

איתן ברושי: אז מה בדיוק ההצלחה שלכם, אחרי שאמרתם שזה הכי חשוב?

<קרן טרנר אייל: זה הכי חשוב ואני אדבר על המאמצים שאנחנו עושים.

<קרן טרנר אייל: אני מתייחסת פה לדו"ח מבקר המדינה, לנושאים שעלו בדו"ח מבקר המדינה ואני נותנת תשובה.

<קרן טרנר אייל: אני חושבת שאני אתן תמונה מקיפה, ואז אולי חלק מהשאלות שלך ייענו.

<קרן טרנר אייל: אנחנו העלינו את התקציבים למוקדי סיכון.

<קרן טרנר אייל: אנחנו גם מקדימים את ההשקעות.

<קרן טרנר אייל: צריך להבין שמוקדי הסיכון אצלנו נראים – וזה דוגמאות.

<קרן טרנר אייל: מוקד סיכון של צומת לא מרומזר, צומת מסוכן עם תאונות – אנחנו מסדירים רמזור בצומת או מסדירים כיכר.

<קרן טרנר אייל: זה בכניסה לג'ת.

<קרן טרנר אייל: פרויקטים כאלה אנחנו מבצעים לפני ואחרי.

<קרן טרנר אייל: אנחנו רואים שהרבה מהתאונות שהיו או החומרה שלהם הופחתה משמעותית ותאונות קטלניות על פי רוב גם כבר אין בכלל.

<קרן טרנר אייל: זה הפרויקטים שאיתם יצאנו לדרך.

<קרן טרנר אייל: עם 18 פרויקטים מהסוג הזה יצאנו בשנת 2016, אחרי שבשנה, שנתיים קודמות היה עיכוב בפרויקטים והיקפי התקציב מאפשרים לטפל בעוד ועוד מוקדים כאלה.

<קרן טרנר אייל: ככל שנטפל ביותר מוקדים כאלה, זה ברור שהתשתית תהיה יותר סלחנית לתאונות.

<קרן טרנר אייל: אני אקדים ואומר, בשנת 2016 היו הרבה מאד תאונות.

<קרן טרנר אייל: אני חושבת שזה דו"ח של המשטרה והמשטרה תתייחס.

<קרן טרנר אייל: זה אף פעם לא ליקוי דרך.

<קרן טרנר אייל: אנחנו מנסים שהתשתית תהיה יותר סלחנית לתאונות אנוש.

<קרן טרנר אייל: זה נכון, אנחנו צריכים לדבר על תרבות הנהיגה, על היסח הדעת.

<קרן טרנר אייל: כולנו יודעים מה קורה עם הפלאפונים ורואים איך אחרים נוהגים ואיך אנחנו נוהגים.

<קרן טרנר אייל: אנחנו צריכים יותר אכיפה בכבישים.

<קרן טרנר אייל: אנחנו משתדלים שהרכב יהיה יותר בטוח והתשתית תהיה יותר בטוחה, אבל זה גם מחייב עוד פעולות של הממשלה, אבל נמשיך וניגע בזה.

קארין אלהרר: רגע, רק בנקודה הזאת, גברתי, אני אשמח לדעת.

קארין אלהרר: אחד הנושאים שעלו כאן בדיון נפרד, מספר פעמים, זה הנושא של כביש מספר, אפרופו - - -

<קרן טרנר אייל: כן, כן.

קארין אלהרר: אז אני אשמח בעניין הזה.

<קרן טרנר אייל: בסדר גמור.

<קרן טרנר אייל: אז קודם כל במהלך החומש הקרוב, שמתחיל השנה ב-2017, בתכנית החומש בדגש של השר, דגש של המשרד, יש הרבה מאד פרויקטים שכל כבישים חד מסלוליים, שאנחנו הופכים אותם לדו מסלוליים.

<קרן טרנר אייל: אם זה כביש 65 מגולני עד דוברת בכמעט מיליארד שקלים, וכביש 71 שהוא כביש אדום.

<קרן טרנר אייל: אנחנו מסיימים את פרויקט כביש 31.

<קרן טרנר אייל: השקענו בהרחבה של כביש 6 עד ערד כמעט 2.5 מיליארד שקלים בכביש עם המון המון הרוגים.

<קרן טרנר אייל: שנים לא טיפלו בכבישים האלה והם מטופלים בחומש הקודם ובחומש הנוכחי.

<קרן טרנר אייל: כביש 264 בית קמא, הנשיא.

<קרן טרנר אייל: 293.

<קרן טרנר אייל: 85 – כרמיאל-ראמה.

<קרן טרנר אייל: חוץ מהדוגמאות האלה - - -

מאיר כהן: קרן, מה מונע את ההצלחה בכניסה לכסייפה?

מאיר כהן: כלומר את צודקת, הכביש הוא נהדר, אבל יש שם את הקטע בכניסה לחורא.

<קרן טרנר אייל: מולדה-שוקת?

מאיר כהן: בכניסה לחורא.

<קרן טרנר אייל: יש לנו מקטע אחרון בכביש - - -

מאיר כהן: יש שם בעלות?

<קרן טרנר אייל: בכביש 31 המקטע האחרון שהוא בביצוע והוא פשוט בטקט, זה מולדה-שוקת.

<קרן טרנר אייל: הייתה שם בעיה של כניסה לשטח, על אף שעשינו הסדרים עם הפקעות, עם פיצויים, נאלצנו לעשות הרבה מאד צעדים חריגים.

מאיר כהן: כי זה עקב אכילס.

מאיר כהן: הכביש הוא מצוין, אבל - - -

<קרן טרנר אייל: כן, אבל גם זה בביצוע.

<קרן טרנר אייל: זאת אומרת כל כביש 31 הוא כבר בביצוע.

<קרן טרנר אייל: מירב הקטעים כבר הסתיימו.

<קרן טרנר אייל: חוץ ממוקדי סיכון נקודתיים, שדיברנו על 230 מיליון שקלים בשנה ופרויקטים של חד מסלולים להפוך לדו מסלולים, אנחנו משקיעים בחומש הקרוב 600 מיליון שקלים לטיפול בפניות שמאלה במרחב הכפרי.

<קרן טרנר אייל: זה בעצם להסדיר צמתים כמו בכביש 66 וזה מה שאנחנו מתכוונים לעשות בכביש 66.

<קרן טרנר אייל: בכביש 66, מתוך משהו כמו 35 קילומטרים, יש היקף יחסית מצומצם שאין מפרדה.

<קרן טרנר אייל: אני חושבת שהמפרדה שם היא ברוב הציר, כשאנחנו מתכוונים להסדיר רק בשלושה וחצי קילומטרים, סליחה, מתוך ה-15 קילומטרים.

<קרן טרנר אייל: מתוך 15 קילומטרים – 3.5 קילומטרים אין בהם הפרדה ואנחנו מתכוונים בתכנית החומש הקרובה, מתוך הפניות שמאלה במרחב הכפרי, לטפל בכל הצמתים, להאיר את הצמתים ולעשות את הכביש הזה פתוח יותר.

<קרן טרנר אייל: אנחנו לא חושבים שנכון להפוך את הכביש הזה כרגע לדו מסלולי.

<קרן טרנר אייל: אנחנו חושבים שהרשת צריכה להתנהג אחרת.

<קרן טרנר אייל: יש היררכיה של כבישים.

<קרן טרנר אייל: הכביש הזה, עם המעקה הקשיח, הוא כבר יותר בטוח ועם הסדרת הצמתים הוא יהיה עוד יותר בטוח.

<קרן טרנר אייל: אנחנו מטפלים בבטיחות של הכביש.

<קרן טרנר אייל: דו מסלולי זה כבר עניין אחר של מאיפה אנחנו רוצים שהתנועה ותנועה כבדה של המשאיות תיסע וזה לא הציר שאנחנו מייעדים לתנועה.

<קרן טרנר אייל: אני אמשיך הלאה.

<קרן טרנר אייל: אנחנו אכן משנת 2015 משקיעים כ-100 מיליון שקלים בשנה בכבישים חוצים ביישובי החברה הערבית.

<קרן טרנר אייל: זאת אומרת תקציב ייעודי לעניין הזה, גם בהרבה מאד מהדיונים שעלו כאן וגם חוצה טייבה שעלה בהרבה מאד דיונים, וכל זה בנוסף ל - - -

אחמד טיבי: מתי תתחיל העבודה שם, בבקשה?

<קרן טרנר אייל: אני כבר אחזור אליכם.

<קרן טרנר אייל: אני אברר את התאריך.

<קרן טרנר אייל: זאת אומרת התחלנו כבר את קידום הזמינות כבר בשטח 2016, אבל אני אחזור עם תאריך.

<קרן טרנר אייל: זה צריך להיות בקרוב.

אוסאמה סעדי: אבל התקציב של זה אושר?

<קרן טרנר אייל: כן.

<קרן טרנר אייל: 115 מיליון שקלים לכביש 444 חוצה טייבה.

<קרן טרנר אייל: בנוסף מדי שנה אנחנו גם מקצים תקציב לפרויקטים בטיחות עירוניים, שאנחנו משתתפים בעצם בפרויקטים של הרשויות המקומיות, שהן אלה שאחריות על התשתית העירונית.

<קרן טרנר אייל: מבחינת בדיקות רכב, נושא שעלה גם בדיון הקודם וגם כמובן בדו"ח המבקר.

<קרן טרנר אייל: בשנת 2015, מבחינת רכבים כבדים בהם התבקשנו להתמקד, רכבים כבדים מעל 10 טון, בשנת 2015 בדקנו 5,312 כלי רכב.

<קרן טרנר אייל: הורדו מהכביש כמעט 14% מתוך אלה שבדקנו.

<קרן טרנר אייל: בשנת 2016 בדקנו 5,600 כלי רכב ואחוז דומה ירד מהכביש.

<קרן טרנר אייל: מבחינת יעדי הביצוע שלנו לשנת 2017, אנחנו רוצים להעלות את היקף הבדיקות שלנו ברכב כבד.

<קרן טרנר אייל: אנחנו מתכוונים לבדוק פחות רכבים פרטיים ויותר רכבים כבדים, למקד את האכיפה שלנו ואת הביקורת שלנו שם, בדיוק בגלל שהרכבים האלה הם סיכון משמעותי יותר לתאונות דרכים.

<קרן טרנר אייל: אנחנו בעצם הולכים על יותר איכות מכמות, מבחינת התמהיל הכללי ויותר בדיקות של רכב כבד.

<קרן טרנר אייל: כמו כן, מבחינת אכיפה על חברות תובלה, אנחנו מתכוונים ללכת לחברות, זאת אומרת משאיות שהורדנו מהכביש, אז חברות שיש להן הרבה משאיות שהורדנו מהכביש, אז שם אנחנו גם נמקד את האכיפה.

<קרן טרנר אייל: מבחינת קציני בטיחות, מבחינת הדרכות, פגישות עבודה, אפשר לראות כאן בטבלה.

<קרן טרנר אייל: מבחינת פקוחים, חשוב לעשות קצת סדר בעניין הזה.

<קרן טרנר אייל: בשנת 2014 היו למעלה מ-1,000 פקוחים, בשנת 2015 – 789 פקוחים.

<קרן טרנר אייל: בשנת 2016 – 843 ובשת 2017 אנחנו מתכוונים להפחית את כמות הפקוחים, אבל להעלות את האיכות של הפקוחים.

<קרן טרנר אייל: אם עד היום פקחנו-.

<קרן טרנר אייל: סליחה, אבנר, אתה רוצה להמשיך.

<אבנר פלור: כן.

<אבנר פלור: בעצם מה שאנחנו רוצים כאן בנושא קציני הבטיחות, זה כמו שאמרה המנכ"לית, לשנות את אופי האכיפה ממנהלי ליותר מקצועי ואיכותי.

<אבנר פלור: כלומר, כשמגיעים למפעל לא בודקים רק את הדברים המנהלתיים, אלא ממש מתמקדים ברכב, מתמקדים בנהג, מתמקדים בעבירות התעבורתיות שלו; וכמו שאתם יודעים, לפני חודשיים שלושה גם אושרה בוועדת הכלכלה גם הנושא שקצין הבטיחות יוכל לבדוק את העבר התעבורתי של אותו נהג שמתקבל, לא רק בשעת קבלתו לעבודה אלא במהלך התקופה של השנתיים-שלוש שהוא נמצא שם, נקפיד יותר וגם נסגור פה את המעגל.

<אבנר פלור: כלומר, אותה חברה שאנחנו תופסים אותה – אם זה בצד הדרך או בכלל – שיש לה המון עבירות, נבדוק את כל התהליך עד הגעה לתהליכים משפטיים ועד כדי סגירת החברה.

<אבנר פלור: וזה חשוב, כל הנושא הזה של השינוי.

<קרן טרנר אייל: זאת אומרת אנחנו מאמינים שבמקום לבדוק 5 חברות בחצי שעה של בדיקה, אנחנו נעשה פחות בדיקות למשך 4 ו-5 שעות, בדיקות עומק, כמו שהציג בהרחבה אבנר.

<קרן טרנר אייל: מבחינת בטיחות הרכב והכשרת הנהג.

<קרן טרנר אייל: אז קודם כל שיפרנו את הכשרת הנהג.

<קרן טרנר אייל: ברכב הפרטי יש לנו הליך רישיון נהיגה מדורג, שאנחנו מאד שמחים על הכיוון הזה.

<קרן טרנר אייל: בעצם חוץ מלימודי הנהיגה והטסט, יש אחרי זה ליווי שמאפשר את כל חוכמת הדרך והניסיון לתת לנהג החדש.

<קרן טרנר אייל: שדרגנו את תכנית הלימודים לנהגים חדשים של רכב כבד.

<קרן טרנר אייל: מבחינת בטיחות הרכב, כמובן שיש תמריצי מס להתקנת מערכות בטיחות ברכב חדש, אבל אנחנו גם יוצאים בפיילוט למתן תמרוץ רציני מאד למערכות בטיחות ברכב משומש.

<קרן טרנר אייל: יוקצו 180 מיליון שקלים למשך 3 שנים, לרכבים משומשים שיתקינו מערכות בטיחות.

<אבנר פלור: וזה בנוסף גם לרכב כבד, שחייבנו מנובמבר 2016.

<אבנר פלור: בהמשך זו נקודה חשובה להדגיש, גם כלי רכב חדשים מנובמבר 2015 מחויבים להגיע מהיצרן כבר עם המערכות האלה, אבל כלי רכב משומשים משנת 2012 גם יחויבו והיום הותקנו למעלה 30,000 משאיות ואוטובוסים מתוך 50,000.

<קרן טרנר אייל: שאני חושבת שזה צעד משמעותי.

<קרן טרנר אייל: חיוב רכב כבד, אוטובוסים ומשאיות במערכות בטיחות, זה צעד רגולטורי לא מובן מאליו.

<קרן טרנר אייל: אני חושבת שהוא יביא לשינוי משמעותי במצב.

<קרן טרנר אייל: הגברנו פיקוח ואכיפה על מוסכים, קציני בטיחות, כמו שפרטנו ואפשר לפרט עוד.

<קרן טרנר אייל: פרסום והסברה, אני מניחה שהרשות הלאומית תציג מאוחר יותר.

<קרן טרנר אייל: מבחינת החוסר בנהגי משאיות, יש לנו סיכום צד עם משרד האוצר.

<קרן טרנר אייל: בגדול, משרד הכלכלה יממן חלק מההכשרות.

<קרן טרנר אייל: קרן חיילים משוחררים לדוגמא.

<קרן טרנר אייל: אנחנו גם מתכוונים לעשות תהליך קצר בהרבה עם המכון הרפואי לבטיחות בדרכים של משרד הבריאות, ואנחנו מקווים שהרבה יותר נהגים חדשים יגיעו גם לאוטובוסים וגם למשאיות.

<קרן טרנר אייל: המשטרה בטח תציג את מיקוד האכיפה ברכב כבד, אנחנו יושבים ביחד ומדברים על הנושאים, אבל הם בוודאי יציגו בעצמם.

<קרן טרנר אייל: אנחנו משתפים פעולה כדי למקד את האכיפה בכלים שמעורבים בתאונות דרכים בהיקף נרחב.

<קרן טרנר אייל: מבחינת בטיחות הרכב, צריך לדעת שהרכבים שלנו בטוחים בדיוק כמו באירופה.

<קרן טרנר אייל: אימצנו את התקינה האירופאית במלואה ועשינו שינויים שונים, אבל על הרוב דיברתי, אז אני אתקדם הלאה.

<קרן טרנר אייל: מבחינת קידומי חקיקה, נושא שגם עלה בדיון הקודם.

<קרן טרנר אייל: לגבי הטכוגרף הדיגיטאלי, המשרד קיים הליך ארוך של עבודת מטה.

<קרן טרנר אייל: בגדול, מה שאנחנו אמורים לעשות זה לאמץ אמנה אירופאית של האיחוד האירופאי, כדי שנוכל לקבל טכוגרף דיגיטאלי לרכבים שלנו.

<קרן טרנר אייל: משרד המשפטים דורש, כדי שנאמץ את האמנה, לתקן את החקיקה, לצערי, כי זה לאו דווקא-.

<קרן טרנר אייל: זאת אומרת אני לא חושבת שנכון לעשות את זה, אבל אנחנו מקבלים את הדיון.

<קרן טרנר אייל: אנחנו נתקן את החקיקה.

קארין אלהרר: מתי?

<קרן טרנר אייל: אנחנו כבר גיבשנו ניסוח לחקיקה הזאת.

<קרן טרנר אייל: בעצם אנחנו צריכים לעבור על החוק הישראלי ולהתאים את כל סעיפי האמנה האירופאית לחקיקה הישראלית.

<קרן טרנר אייל: אז עבודת הניסוח כבר הושלמה והשבוע אנחנו נעביר למשרד המשפטים, משרד החוץ והמשטרה את הצעת התיקון, בתקווה שזה-.

<קרן טרנר אייל: בגדול מדובר על תיקונים שנדרשים לנהיגה בינלאומית, שהיא הנהיגה שמאפיינת את אירופה.

<קרן טרנר אייל: לנו אין נהיגה בינלאומית ועדיין אנחנו צריכים לתקן את החקיקה לנהיגה בינלאומית.

<קרן טרנר אייל: אבל נתקן את החקיקה למקרה שמישהו אי פעם יעשה נהיגה בינלאומית ושנוכל ל - - -

<יצחק סעד: כדאי רק להזכיר שכבר בשנת 2005 החליטה הממשלה לאמץ את הטכוגרף כחובה.

<קריאה: כן, אז יש לנו זמן.

<יצחק סעד: עוד לא היית מנכ"לית אז, אבל זה משנת 2005.

<קרן טרנר אייל: לא, אני מדברת על התהליך.

<קרן טרנר אייל: זה שהחלטנו לאמץ את הטכוגרף, נכון.

<קרן טרנר אייל: זה שאנחנו צריכים לאמץ את האמנה, נכון.

<קרן טרנר אייל: עכשיו, האם אנחנו צריכים לתקן חקיקה.

<קרן טרנר אייל: אנחנו צריכים לתקן חקיקה.

<קרן טרנר אייל: נתקן את החקיקה, נאמץ את הטכוגרף - - -

קארין אלהרר: נו, אבל מ-2005 לא ידענו?

<אבנר פלור: קרן, רק להוסיף, היום בכלי רכב, הסעות ואוטובוסים קיים טכוגרף, שהוא טכוגרף אנלוגי, רק למען הדיוק.

<אבנר פלור: זה לא שכלי הרכב מגיעים לפה ללא טכוגרף.

<אבנר פלור: היות ומדובר פה במשהו מתקדם ומתפתח יותר, שהוא מונע גם זיופים יותר בהיבט האכיפתי.

<אבנר פלור: זה תהליך שגם באירופה לקח למעלה מ-10 שנים, לא רק אצלנו.

<אבנר פלור: גם באירופה הוא לקח המון שנים.

<אבנר פלור: עכשיו הגענו כבר לשלב האחרון, שכבר בוצעה עבודת המטה, נעשים תיקוני התקנות.

<אבנר פלור: אנחנו בקשר עם משרדי המשפטים והחוץ, כי זה המון השלכות והמון היבטים.

<אבנר פלור: אני מקווה שבתקופה הקרובה לפחות נסיים את התהליך של החקיקה ונצא לדרך.

קארין אלהרר: אנחנו נברך.

<קרן טרנר אייל: כן.

יוסף ג'בארין: רק ברשותך, איזו אמנה בדיוק אמרת?

יוסף ג'בארין: אירופאית, איזו אחת מהן?

<אבנר פלור: אמנה אירופאית שנוגעת לנושא של יישום הטכוגרף הדיגיטאלי.

יוסף ג'בארין: זה כאילו של האיחוד האירופאי?

<אבנר פלור: של האיחוד האירופאי, כן, כן.

<אבנר פלור: אנחנו מחויבים לחתום.

<אבנר פלור: זה בהחלטת ממשלה שתהיה ורק אז נצא לדרך.

<אבנר פלור: אבל אני שוב אומר, זה תהליך ארוך בהיבט שזה מחייב עם כל הגורמים הרלבנטיים, המשטרה, קציני בטיחות, אותם מוסכים.

<אבנר פלור: כל אלה שיטפלו בכלי הרכב, שמחויבים להיות בתהליך.

<אבנר פלור: כי זה כרטיס שבעצם אתה לא יכול, כבר אין יותר את המכני, אלא הכל זה דיגיטאלי, למנוע זיופים ואכיפה טובה יותר.

<קרן טרנר אייל: אני חושבת שזה באמת ישנה את כללי המשחק.

<קרן טרנר אייל: זאת אומרת לא סתם אתם מדגישים את העניין הזה.

<קרן טרנר אייל: זאת אומרת היו קשיים בשנים האחרונות, אנחנו מאד נחושים לסיים עם העניין הזה כמה שיותר מהר.

<קרן טרנר אייל: האמת שגם הרכב עצמו מתקדם לכיוון של הטכוגרף הדיגיטאלי.

<קרן טרנר אייל: יכול להיות שבעוד כמה שנים לא נוכל להביא רכבים מאירופה בלי טכוגרף דיגיטאלי.

<קרן טרנר אייל: אז כך או כך אנחנו בעניין הזה משקיעים הרבה מאד.

<קרן טרנר אייל: אנחנו מתכוונים, על אף הזמן שעבר, לזרז עכשיו את העניין.

<קרן טרנר אייל: מבחינת בדיקות שנתיות לרכב כבד, סיימנו גיבוש תיקון תקנה למבחן רישוי פעמיים בשנה.

<קרן טרנר אייל: זה בהתייחס להמלצות ועדת סגיס לרכב כבד.

<קרן טרנר אייל: חוץ מזה עושים חורף, בדיקת בלמים.

<קרן טרנר אייל: העברנו שבוע שעבר נוסח למשרד המשפטים.

<קרן טרנר אייל: אני מקווה שנסיים עם זה במהרה.

<קרן טרנר אייל: מבחינת ריתום מטענים, שזה גם נושא שהרבה מאד שנים לא מספיק טופל.

<קרן טרנר אייל: אני זוכרת שהמשטרה כל הזמן דיברה על זה שלא מספיק יודעים מה התקן, איך אוכפים, מה אוכפים.

<קרן טרנר אייל: יש לנו תקנות לביצוע השתלמות בנושא הזה.

<קרן טרנר אייל: אנחנו במערכי הכשרה בשלב הסופי.

קארין אלהרר: התקנות בתוקף כבר?

<קרן טרנר אייל: לא, לא, התקנות יועברו למשרד המשפטים בחודש הקרוב, אבל כבר מבחינת היערכות המשרד אנחנו בשלב מאד מתקדם.

<קרן טרנר אייל: ההכשרות כבר ממש לקראת הסוף והתקנות יעברו בחודש הקרוב.

<קרן טרנר אייל: יש נושאים שכן כבר טופלו – צו תעבורה, עבירות קנס.

<קרן טרנר אייל: בוצעה החמרה בשורה של עבירות.

<קרן טרנר אייל: זה אושר בוועדת הכלכלה בשבועות האחרונים.

<קרן טרנר אייל: התוספת השישית לתקנות התעבורה, טבלת הניקוד, גם נדונה עכשיו בוועדת הכלכלה, עוד לא אושרה ובעצם כאן אנחנו מחמירים את הענישה על עומס יתר למשאיות, גם מבחינת הזמנה לדין, גם מבחינת נקודות.

<קרן טרנר אייל: אנחנו מתכוונים בתוספת השישית, שבמשקל חריג מעל 15%, עומס יתר, לא עוד אפס נקודות אלא 6 נקודות, כדי שזה לא יהיה רק תמריץ כלכלי לשלם את הקנס ולהמשיך עם עומס יתר, שכמובן מביא את המשאית להיות כלי מסוכן עוד הרבה מעבר למה שהוא.

<קרן טרנר אייל: מעל 15% - 8 נקודות.

<קרן טרנר אייל: עד 15% - 6 נקודות.

<קרן טרנר אייל: זאת אומרת אנחנו מחמירים בעניין הזה מאד עם עוד שורה של החמרות.

<קרן טרנר אייל: מבחינת שיפור הכשרת נהגי הרכב הכבד, אנחנו מדברים על משאיות ואוטובוסים, יש לנו תזכיר שאנחנו הכנו שעובר שוב להערות משרדים על חובת חניכה גם במשאיות וגם באוטובוסים.

<קרן טרנר אייל: אנחנו עדכנו הערות שקיבלנו ממשרדים.

<קרן טרנר אייל: אנחנו מעבירים עכשיו להערות חוזרות של המשרדים ואנחנו מקווים לזרז את החקיקה הזו בקרוב.

<קרן טרנר אייל: מבחינת הסדרת מעמד הרשות הלאומית לבטיחות, אנחנו בדיונים עם הרשות הלאומית לבטיחות איך נכון לעגן בחקיקה את פעילות הרשות.

<קרן טרנר אייל: זה יוצג בקרוב לשר ואז אנחנו נתקדם עם הליך החקיקה במהלך השנה הזו.

<קרן טרנר אייל: יש לנו עד סוף השנה.

קארין אלהרר: מה הצפי?

<קרן טרנר אייל: יש לנו עד סוף השנה להסדיר את זה.

<קרן טרנר אייל: אני מניחה שבשבועות הקרובים נציג את זה לשר ואז זה יידרש לכדי תיקון חקיקה.

<קרן טרנר אייל: מבחינת הולכי רגל, גם מיקוד שעלה בדו"ח וגם בוועדה, קודם כל עשינו איזה שהוא ניסוי לראות האם ניתן לסמן באופן שמזהיר יותר נהגי רכב פרטי שמגיעים למעבר חצייה ונראה לנו שהניסוי הזה הוא בסדר.

<קרן טרנר אייל: אנחנו מתקדמים עם העניין הזה.

<קרן טרנר אייל: זה מעיין סימון זיגזג כזה שבעצם נהג רואה שמשהו משתנה והוא צריך להיזהר יותר.

<קרן טרנר אייל: אנחנו מפרסמים הנחיות להסדרי תנועה ליד מוסדות חינוך.

<קרן טרנר אייל: אנחנו מעדכנים את תכנון הרחובות עם יותר התייחסות להולכי רגל.

<קרן טרנר אייל: בנושא של נת"צים, מת"צים – נתיבי תחבורה ציבורית, מסלולי תחבורה ציבורית – אנחנו גם עושים הרבה מאד עבודה לראות איך הולכי הרגל יעברו יותר בבטחה, עם סימונים שונים וחדשים.

<קרן טרנר אייל: וכן בשנים 2015-2016 השקענו 8 מיליון שקלים בביצוע שיפורי תשתיות של הולכי רגל בדרכים בין עירוניות.

<קרן טרנר אייל: ממש סקרנו את כל הרשת הבין עירונית ועשינו שיפורים.

<קרן טרנר אייל: זה בדרך כלל פה מעקה, פה מעבר.

<קרן טרנר אייל: אלה הדברים המרכזיים.

קארין אלהרר: טוב, תודה רבה.

<קרן טרנר אייל: נציגי המשרד פה זמינים לשאלות.

קארין אלהרר: מצוין ואכן יהיו שאלות.

קארין אלהרר: חבר הכנסת אוסאמה סעדי, אחריו חבר הכנסת מאיר כהן ואחריו - - -

איתן ברושי: זה לא הולך פה איך שמגיעים?

קארין אלהרר: לא, זה הולך לפי איך שנרשמים, אבל אתה כמובן תקבל את זכות הדיבור.

איתן ברושי: יכול להיות שאני אהיה בוועדה אחרת עד שאת תתני לי.

קארין אלהרר: כן, בבקשה.

אוסאמה סעדי: גברתי יושבת הראש, חברי, חברי הכנסת, כבוד המנכ"לית.

אוסאמה סעדי: היום הקדמנו בבוקר, כבר בשעה שמונה בבוקר היינו בכנסת עם כבוד המנכ"לית, בפגישה שעסקה בנושא אחר ואני שמח לבשר פה בשידור ישיר, לפחות לגבי זה שאנחנו מציינים מחר בכנסת את יום העוני, גברתי יושבת הראש, אז אנחנו הקדמנו את זה ביום אחד ולפחות לגבי חלק מהחייבים שרישיון הנהיגה שלהם הוגבל עקב חובות בהוצאה לפועל, וזה נושא שהוא קרוב לליבך ואנחנו מתעסקים בו.

אוסאמה סעדי: לפחות היום קיבלנו בשורה מכבוד המנכ"לית, שבשבועות הקרובים העניין נמצא באישור של משרד המשפטים.

אוסאמה סעדי: השר אמור לחתום על תקנות לבטל את חובת התיאוריה וחובת הטסט לחייבים שהם חייבים בהוצל"פ ויש להם הגבלה מנהלתית ושילמו את החוב, והיו חייבים לעשות טסט ותיאוריה מחדש.

אוסאמה סעדי: אז לפחות כבוד המנכ"לית בישרה לנו היום שאוטוטו זה עומד להתבטל ומי ששילם את החוב שלו, אפילו שהיה מוגבל לשנה-שנתיים-שלוש-ארבע, אז הוא יכול עכשיו ללכת למשרד הרישוי ולקבל את רישיון הנהיגה שלו.

אוסאמה סעדי: אז כך שלפחות יש לנו היום בשורה אחת על הבוקר.

קארין אלהרר: בשורה משמחת, אם כי אני חייבת לציין שמבחינתי המאבק יימשך עד אשר - - -

אוסאמה סעדי: זה מאבק של כולנו, אבל לפחות איך שאמרה כבוד המנכ"לית, אם נפתור 15%, 20% מהבעיות האלה, אז גם זה יהיה חשוב.

קארין אלהרר: זו התחלה טובה, אין ספק.

אוסאמה סעדי: זו התחלה טובה ולכן אני מברך את כבוד המנכ"לית שבאמת זו היוזמה שלה ואנחנו מברכים אותה על העניין הזה ומבקשים רק שכבוד השר יחתום על התקנות האלה כמה שיותר מהר ואז האנשים יכולים לקבל את רישיון הנהיגה שלהם.

אוסאמה סעדי: דבר אחר שהיום נחשפנו אליו וגם מקל על האנשים, וסליחה שאני מנצל, אבל זה חשוב לאנשים - - -

קארין אלהרר: אני אוהבת ניצולים כאלה.

אוסאמה סעדי: כן.

אוסאמה סעדי: שמשרד הרישוי היום עושה דברים חדשים להקל על התורים במשרד הרישוי ויש לו היום סידור - ככה שמעתי גם מכבוד המנכ"לית וגם מאבנר, שאולי נשמע יותר פרטים - שהיום עשו הסכם עם רשות הדואר והאזרחים יכולים ללכת לדואר ולקבל את רישיון הנהיגה ועוד חודש רישיון הרכב, במרס.

<אבנר פלור: בסוף מרס גם רישיון הרכב, בלמעלה מ-700 סניפי דואר שניתן יהיה להגיע לשם ולקבל.

אוסאמה סעדי: ואז לא צריך ללכת לתורים הארוכים שאנחנו רגילים אליהם - - -

<אבנר פלור: זו באמת מהפיכה.

אוסאמה סעדי: על מנת לקבל את רישיון הנהיגה ורישיון הרכב.

אוסאמה סעדי: אז כמובן שאנחנו מברכים על היוזמות האלה, שמקלות על האזרחים.

אוסאמה סעדי: לענייננו, גברתי יושבת הראש, זה נושא כאוב מאד במיוחד בחברה הערבית, שאני פה עם חברי יוסף ג'בארין מייצגים.

אוסאמה סעדי: זה נושא כואב בכלל לכל האזרחים, אבל אצלנו, בחברה הערבית, השיעור שלנו מסך כל האוכלוסייה הוא 20%, אבל לצערנו בקורבנות, בהרוגים ובפצועים אנחנו כמעט יותר משליש.

אוסאמה סעדי: מתחילת השנה נהרגו בתאונות דרכים בחברה שלנו יותר מ-15 ורק התאונה האחרונה בג'סר אזרקה, שמשפחה שלמה, משפחת עמאש, קיפחה את חייה.

אוסאמה סעדי: לכן זה נושא שבאמת איכפת לנו.

אוסאמה סעדי: נכון שיש בעיה של תשתיות, יש כבישי דמים.

אוסאמה סעדי: דיברנו על הרמזור הזה בצומת עילוט - - -

יוסף ג'בארין: כן, כביש 79.

אוסאמה סעדי: כביש 79.

אוסאמה סעדי: גברתי המנכ"לית, סך הכל אנחנו מבקשים כבר כמה פעמים רמזור שיכול לחסוך חיים שם, בצומת עילוט.

אוסאמה סעדי: גם התקציב של הרשות לבטיחות בדרכים, בקושי 7%, למרות שהשיעור שלנו בתאונות דרכים הוא כאמור יותר משליש.

אוסאמה סעדי: לכן אנחנו באמת רוצים לשתף פעולה, גברתי יושבת הראש.

אוסאמה סעדי: זה מאבק לחיים ואנחנו באמת רוצים ואפילו תזוזה קטנה שתציל חיים, אנחנו מברכים על זה.

אוסאמה סעדי: תודה.

קארין אלהרר: תודה רבה.

קארין אלהרר: חבר הכנסת מאיר כהן.

מאיר כהן: בוקר טוב גברתי.

מאיר כהן: שלום לכולם.

מאיר כהן: הרשות הלאומית לבטיחות בדרכים צריך להיות גוף שיתייחסו אליו קצת יותר בכבוד, כי לצערי הגדול אנחנו יכולים לציין בסיפוק מצד אחד את הפיתוח המדהים שיש בתשתיות.

מאיר כהן: אני יכול להגיד שלקח לי בדיוק שלושה חודשים בכדי שתתקבל החלטה במשרד לרמזר שני צמתים בכניסה לשגב ובכניסה לערוער, אבל יחד עם זה, בשנת 1992 ובשנת 1993 היו החלטות ממשלה לגבי חינוך תעבורתי בבתי הספר.

מאיר כהן: אני זוכר, אז הייתי מנהל בית ספר תיכון והגשנו את כל כיתות י"א, בלי יוצא מן הכלל, למבחן תיאוריה בסוף כיתה י"א.

מאיר כהן: זאת הייתה חגיגה אמיתית.

מאיר כהן: זאת הייתה חשיפה בלתי רגילה של תלמידים ל-30 שעות מרוכזות.

מאיר כהן: זה עשה איזו תחושה מצוינת בבית הספר.

מאיר כהן: כי הילדים הבינו שזה לא איזה משהו שמטייל לידם.

מאיר כהן: זה חלק ממערכת החינוך שלהם.

מאיר כהן: לצערי הגדול לא רק שהרשות הלאומית הפכה להיות למשהו מאד אזוטרי, מינורי, שלא מתייחסים אליו בכבוד, אלא גם כל מפעל החינוך העצום הזה שהיה, הלך והצטמצם.

מאיר כהן: זה אחד.

מאיר כהן: אז כשיודעים להשקיע בתשתיות, אז אני רק יכול להגיד לכם שלתקצב את הרשות ולהחזיר אותה לימים הטובים שלה ולהכניס תקצוב למערכת החינוך, בכדי שכל תלמיד במערכת החינוך, לרבות תלמידים במגזר הערבי - ותיכף יש לי משהו להגיד לך, אוסאמה ידידי - זה בערך לבנות חצי כביש מדימונה לירוחם.

מאיר כהן: אז יש השקעה בתשתיות, אבל אני מאד מבקש.

מאיר כהן: אני חושב שבהחלטת הסיכום צריכה להיות החלטה שקוראת מיידית ליישם לאלתר את שתי החלטות הממשלה.

מאיר כהן: היום אגב, רק אם יש איזה מנהל משוגע שמצליח להשיג קצת פילנתרופיה, אז הוא קורא לרשות ועושה איתה מצ'ינג ועושים איזה יום או יומיים.

מאיר כהן: וחבל שזה כך, כי קרן, את יודעת שבארצות אירופה יש התייחסות מגיל שלוש עד לגיל 18, בכל הקשור לתאונות דרכים.

מאיר כהן: דבר שני שחשוב לי להגיד כאן.

מאיר כהן: כל יום אני נוסע על כביש 25.

מאיר כהן: כל יום אני נוסע מדימונה לירושלים.

מאיר כהן: כביש 25 וכביש 31 אלה כבישי המערב הפרוע של מדינת ישראל.

מאיר כהן: כשהייתי ראש עיר כביש 25 הואר.

מאיר כהן: הוא אחד הכבישים הבטוחים ביותר שי במדינת ישראל.

מאיר כהן: אבל לצערי הוא גם הפך למסלול מרוצים לאזרחים הבדואים שגרים שם בסביבה.

מאיר כהן: וצריך להגיד את זה ולי מותר להגיד את זה, כי אני גר שם.

מאיר כהן: הייתי שם לידך עכשיו את משטרת ישראל כי היא צריכה לתת תשובה.

מאיר כהן: היא צריכה לתת תשובות על כך שבכבישי הארץ נוסעים במהירויות ואיך שרוצים ובמקרה הטוב יש ניידת אחת שמדלגת בין 31 ל-25.

מאיר כהן: ואני מגיע לנושא של האכיפה.

מאיר כהן: לא יעלה על הדעת שבפזורה הבדואית, בכלל יש תרבות נהיגה שהיא תרבות נהיגה למגזר הערבי.

מאיר כהן: כנראה שביישובים משטרה לא נכנסת, הם מפתחים בתוך היישובים איזה תרבות נהיגה והם יוצאים איתה החוצה לכבישים ראשיים.

מאיר כהן: זה בולט בכביש 25.

מאיר כהן: אני לא אומר את זה בכדי חלילה להקניט מישהו, ההיפך.

יוסף ג'בארין: אבל זה בכל זאת הכללה שאתה צריך להיזהר ממנה.

מאיר כהן: תראה, אני - - -

יוסף ג'בארין: אני יכול להצביע לך על כמה שכונות ביישובים יהודיים שהתרבות לא יותר טובה.

מאיר כהן: אתה יודע, מה - - -

יוסף ג'בארין: אז עדיף לנסח את זה בצורה אחרת.

מאיר כהן: לא, אני לא רוצה לנסח את זה בצורה אחרת, סליחה.

יוסף ג'בארין: זה לא עניין של תרבות - - -

מאיר כהן: סליחה, אני לא אנסח את זה בצורה אחרת בכדי שאתה תהיה נחמד ותרגיש טוב.

מאיר כהן: אני אגיד לך ובאמת אתה - - -

יוסף ג'בארין: אני אתן לך תוצאות ליישובים מסוימים שהם דווקא לא ערבים.

מאיר כהן: תקשיב, לפחות סעדי בהגינותו אמר שיש אחוז גדול מאד מההרוגים מהמגזר הערבי.

מאיר כהן: עכשיו, במקום לשחק את הפגוע, בוא תקשיב, אני לא רוצה חלילה - - -

יוסף ג'בארין: אני לא משחק את הפגוע.

יוסף ג'בארין: אני אומר לך אל תכליל.

מאיר כהן: אני לא רוצה לפגוע בך, אתה יודע את זה.

מאיר כהן: אני בפזורה - - -

יוסף ג'בארין: זה הנושא הכואב ביותר - - -

מאיר כהן: הוא כואב לי לא פחות.

יוסף ג'בארין: זה שאתה משתמש במילה פזורה, זה כשלעצמו, אבל בסדר.

מאיר כהן: סליחה, בפזורה הבדואית - - -

יוסף ג'בארין: לא, זה לא פזורה, זה יישובים.

מאיר כהן: תקרא לזה איך שאתה רוצה.

מאיר כהן: אתה רוצה להיכנס איתי לפוליטיקה?

מאיר כהן: מדברים על הרוגים.

יוסף ג'בארין: בסדר, לא ניכנס לזה.

מאיר כהן: כשיש תאונה בכבישי הנגב זה יהודים וזה בדואים וזה ערבים.

מאיר כהן: עזוב, נו באמת, מה זה משנה?

מאיר כהן: אנחנו כולנו אינטרס אחד.

מאיר כהן: אני רק אומר שכשאני מדבר על להיכנס לתוך בתי הספר התיכון, כששאלו אותי, כשהביאו תקציב לתיכון שלי, אני אמרתי חבריה, תלכו לתיכון בערוער, תתחילו את זה שם.

מאיר כהן: זה מה שאני אמרתי.

מאיר כהן: וכשאני מדבר עם ראשי ערים ביישובים בדואים, הם אומרים לי מאיר, זה נכון.

מאיר כהן: משטרה לא נכנסת.

מאיר כהן: כשמשטרה לא נכנסת לחורא, משטרת תנועה, ובחורא נוהגים איך שרוצים, אותו נהג יוצא החוצה ונוסע על כביש 31 עם אותה תרבות שלו.

מאיר כהן: לכן בכדי לסכם את הדברים אני חוזר ואני אומר, ולא חלילה בכדי לפגוע במישהו.

מאיר כהן: אתה יודע שאנחנו צריכים לשים דגש על תרבות הנהיגה במגזר הבדואי.

מאיר כהן: אומרים את זה ראשי היישובים.

מאיר כהן: מבקשים, מתחננים למשרד התחבורה, מתחננים למשרד החינוך.

מאיר כהן: זה אחד.

מאיר כהן: הדבר השני, לטובתך, לטובתי, לטובת כולנו, אלה כבישים שהם מועדים.

מאיר כהן: אלה כבישים שאם המשטרה לא תהיה שם בנוכחות מלאה, ועכשיו עוד פעם, זה כבישים שיש בהם שוליים והפרדות ותאורה וכל מה שאתה רוצה.

אוסאמה סעדי: אבל זה כבישי דמים שכבר שנים אנחנו מתריעים על זה.

אוסאמה סעדי: מה עושים?

מאיר כהן: אתה צודק.

מאיר כהן: אתה צודק אוסאמה.

מאיר כהן: איפה שצריך להמשיך, צריך להמשיך.

אוסאמה סעדי: נכון.

מאיר כהן: אבל אני חוזר, היות והדו"ח הוא הרשות הלאומית, אני מציע גברתי, ש - - - משרד התחבורה, שעושה עבודה מצוינת וקרן – עוד לא בירכתי אותך.

מאיר כהן: את כבר שלוש שנים שם?

<קרן טרנר אייל: במשרד התחבורה או במנכלות?

מאיר כהן: במנכלות.

<קרן טרנר אייל: שבעה חודשים.

אוסאמה סעדי: לא, כמה חודשים, מה קרה לך?

מאיר כהן: את נראית לי כזו ותיקה, שלעבוד איתה היה אחד מהדברים הטובים ביותר של ראשי ערים.

מאיר כהן: היא הייתה אחראית על התחבורה ועשתה עבודה נהדרת.

מאיר כהן: אבל אני מציע לכם קרן, להבהיר לשר התחבורה שיחדש את הרשות במלוא העוצמה.

מאיר כהן: זו תהיה הזרוע הביצועית שלו לכל מה שקשור לחינוך תעבורתי ולכל מה שקשור לכניסה לתוך יישובים, מגיל אפס עד גיל 12.

מאיר כהן: תודה רבה.

קארין אלהרר: תודה.

קארין אלהרר: חבר הכנסת ג'בארין.

יוסף ג'בארין: תודה לכבוד יושבת הראש.

יוסף ג'בארין: אני חושב שזו פעם ראשונה שאני בדיון עם המנכ"לית החדשה, אז ברכות ושיהיה בהצלחה בתפקיד המאד חשוב.

יוסף ג'בארין: אני בכל זאת אפתח ואגיד לחברי מאיר כהן, אני מסכים איתך כמובן עם הצורך להגביר תקציבים של הרשות הלאומית לבטיחות בדרכים, בעיקר בעניין החינוכי, אבל כשאתה מדבר על המקומות שצריך מצ'ינג וכשאתה מדבר על-.

יוסף ג'בארין: כי עם כל הכבוד, ההכללה שאתה מדבר על תרבות נהיגה, עם כל הכבוד היא לא במקומה.

יוסף ג'בארין: אתה יכול לדבר על תופעות מסוימות, במקומות מסוימים.

יוסף ג'בארין: אתה גם בחרת באוכלוסייה הכי מוחלשת, הכי ענייה, במצב הסוציו אקונומי הכי נמוך ובתשתיות הכי נוראיות בארץ.

יוסף ג'בארין: אז לכן יש הקשר שצריך גם להתייחס אליו וזה לא רק העניין של תרבות.

יוסף ג'בארין: גם אם הרשות הלאומית לבטיחות בדרכים לא מגיעה לשם בכלל מבחינת העניין החינוכי, זה סימן שאלה גדול.

יוסף ג'בארין: ובכלל, אני חושב שכל עניין הנהיגה, לאור או בצל הנתונים הקשים על מצב הכבישים כיום, ובמיוחד היום עם כל הסמארטפונים, עם הנהגים הצעירים וכדומה, שאף אחד מהם לא יכול לסבול כמה דקות בלי שהוא כותב טקסט או משהו, אולי מצריכים התמודדות חדשה בצד החינוכי.

יוסף ג'בארין: זה ממה הגיע לרמה אפילו של שיעורי חובה בתוך בתי הספר, לפחות בגילאים שמתקרבים לנהיגה.

יוסף ג'בארין: לצערי אני מבין מהרשות שהנתונים אומרים שדווקא הייתה נסיגה בתקציבים בשנה ובשנתיים האחרונות.

יוסף ג'בארין: כאילו, זה לא מתיישב לנו איך מצד אחד תאונות הדרכים הולכות וגוברות ואנחנו משלמים הרבה מחירים ומצד שני - - -

מאיר כהן: כמעט - - -

יוסף ג'בארין: נכון, זה מה שאני שמעתי, שבאמת הייתה פגיעה קשה בתקציב.

יוסף ג'בארין: זה נושא מרכזי לתשומת ליבך.

יוסף ג'בארין: הנושא השני, והוא עלה גם בישיבה האחרונה שהייתה לנו בוועדה כאן, לדעתי גם כאן בחדר הזה.

יוסף ג'בארין: כל הקשר הזה בין השקעה בכבישים מבחינת סדר עדיפויות לבין סימון הכבישים ככבישים מסוכנים.

יוסף ג'בארין: הרבה פעמים מתקבלת התחושה שראשי הערים, שהם חזקים יותר פוליטית, מקורבים יותר, מצליחים לשכנע את המשרד, את נתיבי ישראל, אני לא יודע מי, ולהשקיע שם.

יוסף ג'בארין: עכשיו למה זה קורה?

<קרן טרנר אייל: לא, זה לא קורה.

<קרן טרנר אייל: זה לא קורה נקודה.

יוסף ג'בארין: קרן, את יכולה להרגיע אותי, אני אגיד לך, אבל זה עלה בדיון האחרון ומסתבר שעד היום עדיין לא נקבעו באופן ברור קריטריונים של סדרי עדיפויות.

יוסף ג'בארין: כי כל הסוגיות זה סדרי עדיפויות.

יוסף ג'בארין: ברור שאין תקציב שיטפלו.

יוסף ג'בארין: ולכן הבקשה, ההמלצה גם של גברתי, יושבת ראש הוועדה, הייתה שאנחנו צריכים להכיר וצריך לפרסם את הקריטריונים הללו, ככה כשאנחנו מדברים על כבישי דמים כמו 79, שהכיר חברי סעדי ב - - -

<קרן טרנר אייל: זה כבר יצא למכרז.

<קרן טרנר אייל: צומת עילוט - - -

יוסף ג'בארין: וכביש 66, שכמעט כל דיון זה עולה, במיוחד הקטע שבין מגידו למחסום ג'אלמה וליישובים הערבים שם, של סאלם וזאלפה.

<קרן טרנר אייל: 60.

יוסף ג'בארין: 66, שמגיע למגידו וממשיך לכיוון ג'נין.

יוסף ג'בארין: שאגב, אנחנו - - -

איתן ברושי: גם החלק השני לא יותר טוב.

יוסף ג'בארין: שאנחנו צריכים להתעדכן מה קרה בישיבה האחרונה.

יוסף ג'בארין: 66.

<קרן טרנר אייל: לג'אלמה זה 60.

קארין אלהרר: יש לנו במרס ישיבה.

יוסף ג'בארין: אנחנו אמורים להתעדכן מה היה בישיבה האחרונה שהייתה לפני שבועיים שלושה.

יוסף ג'בארין: מעניין לשמוע מה קרה כאן.

יוסף ג'בארין: זה הנושא הנוסף.

יוסף ג'בארין: למה אני מזכיר את שתי הדוגמאות הללו, כי כולם אומרים נכון, זה כביש דמים, הנתונים אומרים את זה, זה כביש אדום וכדומה ובינתיים זה מתעכב ומתעכב.

יוסף ג'בארין: אני לא זוכר ישיבה על הנושא הזה שלא הזכרנו את שני הכבישים הללו.

יוסף ג'בארין: אז אולי תרגיעי אותנו פעם אחת ולתמיד, שזה הולך להיגמר.

יוסף ג'בארין: כביש ואדי ערה.

יוסף ג'בארין: ציר מאד מרכזי בכל נסיעה לצפון.

יוסף ג'בארין: אני חושב שכולם.

יוסף ג'בארין: לא כולם, אבל הצפונים כולם מכירים את הפקק שם, שמתחיל כבר מכביש 6, כל יום אחרי שלוש, כל יום כמעט.

יוסף ג'בארין: ואני כחבר כנסת צפוני, פשוט חווה את זה על בשרי.

יוסף ג'בארין: אני גם לא איש מקצוע בתחום הזה, אבל אני יכול לזהות איפה הבעיה.

יוסף ג'בארין: בכניסה לכפר קלע למשל, ואני חושב למה צריך כל כך הרבה שנים לטפל בעניין הזה.

יוסף ג'בארין: אחר כך ממשיכים הלאה לאום אל פאחם ובאום אל פאחם אותה בעיה.

יוסף ג'בארין: זה יישוב של יותר מ-55,000 תושבים, כל המערך מצריך התארגנות מחודשת.

יוסף ג'בארין: אני יודע שיש תכניות, יש תכניות של מחלף ובעירייה אמרו לי שהתכניות אפילו אושרו והיו תקציבים.

יוסף ג'בארין: אני לא יודע למה זה תקוע.

יוסף ג'בארין: אני שומע את זה אגב מכל ראשי הרשויות ואני אשמח אם כבוד המנכ"לית אולי תקדם פגישה עם ראשי הרשויות שם, כי כולם סובלים מהעניין הזה.

יוסף ג'בארין: לעדכן אותם מה קורה, מה התכניות, גם לשתף אותם בתכניות.

יוסף ג'בארין: עכשיו מקימים גם את חריש, אז זה רק יוסיף לבלגן התחבורתי שם.

יוסף ג'בארין: הנושא האחרון זה כל מה שמתקשר לסניפי משרד התחבורה.

יוסף ג'בארין: עדיין אני מרגיש שזה בלתי מתקבל על הדעת, שתושב כמו אום אל פאחם או כפר קלע, שכל דבר קטן שהוא צריך מול משרד הרישוי, הוא צריך לנסוע לחיפה, שזה לוקח כמעט יום שלם – לנסוע, להיות בתור וחזור.

יוסף ג'בארין: הבעיה גם עם אנשים יותר מבוגרים, עם - - -, ובהעדר תחבורה ציבורית, בעיה שמוכרת לך, ליישובים הערבים, העדר תשתית של סניפים - - -

<קרן טרנר אייל: כבר דיברנו - - -

יוסף ג'בארין: זה משתפר, אני יודע.

יוסף ג'בארין: העדר תשתית של סניפים, שיכולה לתת את השירותים המינימאליים.

יוסף ג'בארין: מה, חידוש רישיון מצריך לנסוע ל - - -

<קרן טרנר אייל: האמת שהוא לא מצריך להגיע לסניף בכלל, אבל אם מישהו כבר רוצה להגיע לסניף, כמו שציינו קודם, הוא יוכל להגיע עוד מעט לסניף דואר.

יוסף ג'בארין: כן, סניף דואר זה יכול לעזור, כי אני מזהה בעיות של האשראי.

יוסף ג'בארין: נכון.

<קרן טרנר אייל: לא, גם יהיה אפשר במזומן וגם הם פתוחים אחרי הצהריים וגם זה פרישה של 700 סניפים.

יוסף ג'בארין: כן, אני יודע.

<קרן טרנר אייל: וזה גם לא דורש תקנים של עובדי מדינה, שזה כידוע מאד קשה לעשות.

יוסף ג'בארין: אוקיי.

יוסף ג'בארין: אני אסיים בעוד נושא, גם עקרוני, כל מה שמתקשר לשימוש בשפה הערבית בתחבורה הציבורית, במיוחד ביישובים הערבים.

יוסף ג'בארין: עד היום אני לא מצליח להבין למה יישוב כמו אום אל פאחם, כבר שנה וחצי אני מתכתב עם הרשויות.

יוסף ג'בארין: דבר כל כך מתבקש שלצד העברית תהיה ערבית, גם בתחנות האוטובוסים, גם בכריזה, גם בשילוט על האוטובוסים.

יוסף ג'בארין: זה דבר אפשרי.

יוסף ג'בארין: זה לא מכביד יותר מדי מבחינת התקציבים.

יוסף ג'בארין: הגיע הזמן פשוט לשים לזה קץ.

יוסף ג'בארין: לדעתי לא צריך לעשות בעברית ורק אחרי שנה וחצי שנתיים להוסיף ערבית.

יוסף ג'בארין: מלכתחילה, שהתשתית תהיה מוכנה לשתי השפות.

קארין אלהרר: תודה רבה.

קארין אלהרר: חבר הכנסת ברושי.

איתן ברושי: גברתי יושבת הראש, חברי הכנסת, נציגי המשטרה.

איתן ברושי: אני שאלתי בקריאת ביניים את המנכ"לית וחיכיתי בסבלנות, אפילו מעבר, כדי להבין בסוף מה הגדרת המטרה.

איתן ברושי: יש חולשה גדולה לממשלה, גם בהצגת תכנית שנתית ורב שנתית, שהיא נמנעת – או כי היא לא יודעת איך עושים את זה, או כי זה נוח לה להגדיר את המטרה, שאחר כך לא צריך להגיד שלא עמדנו בה.

<קרן טרנר אייל: כן, אני לא מקבלת את מה שאתה אומר.

איתן ברושי: רגע.

איתן ברושי: את לא חייבת להסכים איתי.

איתן ברושי: אני משוכנע שאת יודעת שאפשר לעבוד אחרת.

איתן ברושי: אבל - - -

<קרן טרנר אייל: אנחנו עובדים אחרת.

<קרן טרנר אייל: אני לא מבינה אדוני, מאיפה הגיעו ההתקפות בתחילת הדיון.

איתן ברושי: זה לא התקפה.

איתן ברושי: עכשיו זה כבר - - -

<קרן טרנר אייל: בוודאי שרוצים להפחית - - -

איתן ברושי: אני חוזר ואומר, לא הבנתי מכל הסקירה שלך מה הגדרת המטרה.

איתן ברושי: כי בדברי הפתיחה של מבקר המדינה כתוב – ואני אומר, את חדשה, אבל מספיק ותיקה בשירות הציבורי - - -

<קרן טרנר אייל: מספיק ותיקה ב - - -

איתן ברושי: אבל את לא היחידה בחולשה הזאת.

איתן ברושי: ראינו את זה בתקציב 2017-2018.

איתן ברושי: כמעט בשום משרד אין הגדרת מטרה ברורה ולא רק זה, האוצר עוד כותב את המילים ואת המנגינה גם של המשרדים האחרים.

איתן ברושי: המבקר כותב שמאז הקמת המדינה, כפי שנאמר פה בפתיחה, נהרגו למעלה מ-32,000 בני אדם.

איתן ברושי: בשנת 2015 נהרגו 356 בני אדם, גידול של 11% לעומת שנת 2014.

קארין אלהרר: אמרנו את הדברים.

איתן ברושי: ושל 15% לעומת שנת 2013.

איתן ברושי: אז על מה בדיוק מברכים פה?

איתן ברושי: מה שאני משוכנע, שאתם יודעים כמה מכוניות רוכשים בשנה.

איתן ברושי: כבר היום ממשלת ישראל מתגאה בצמיחה, שרובה מתבססת על רכישת מכוניות ונסיעות חוץ לארץ, לא על צמיחה אמיתית.

איתן ברושי: אז יודעים להגיד כמה מכוניות עולות על הכביש.

איתן ברושי: יודעים גם כמה יורדות.

איתן ברושי: יודעים מה היקפי התקציב ומה תכנית העבודה.

איתן ברושי: אז אני שואל מה המשימה בתחום הפחתת תאונות הדרכים והקטנה.

איתן ברושי: תראו, מדובר פה על נזק כספי שמעריכים אותו ב-15 מיליארד שקלים.

איתן ברושי: הקטנת הנזק הכספי היא מקור גדול להשקעות נוספות.

איתן ברושי: כל אחד יודע, מפחת במים, שאם אתה מחליף את הצינור, אתה מקטין את הפחת.

איתן ברושי: גם פה החשבון הוא לא מסובך.

איתן ברושי: אז בסופו של דבר יש פה את נציגי המשטרה, שכפי שאנחנו יודעים, יש הקטנה בכוחה של המשטרה ולא חידשו חלק מהאמצעים והציוד ולא נוספו, אלא אם יש פה איזו בשורה, אבל לפי דעתי המשטרה נעשתה יותר חלשה מול גידול בתנועה ומול גידול לצערנו גם בתאונות.

איתן ברושי: ולכן, כשאנחנו נסכם את שנת 2016 בימים הקרובים, אולי המבקר יכול להגיד כבר נתונים, מה שהבנתי שהשנים 2016-2017 מתחרות עכשיו מי תהיה יותר גדולה.

איתן ברושי: הפער הוא של 1, אם אני זוכר מהפעם האחרונה שמישהו סיכם את התקופה הראשונה.

איתן ברושי: אנחנו נמצאים באי ודאות, שלפי דעתי היה צריך לעשות אותה בכל זאת יותר ברורה.

איתן ברושי: לצערנו אי אפשר למנוע לגמרי, אבל האם המאמצים האלה מול גידול בכמות כלי הרכב, האם המאמצים האלה יקטינו או אנחנו נראה גידול בהרוגים ובנפגעים בתאונות דרכים ובנזק הכספי.

איתן ברושי: איך אנחנו בוחנים את התוצאות של מה שאת אומרת, המאמץ הגדול הזה?

איתן ברושי: ואני רוצה תשובה גם מה קורה עם משטרת התנועה.

קארין אלהרר: אוקיי.

<קרן טרנר אייל: המצגת מתייחסת לנושא הדיון, שהוא דו"ח מבקר המדינה, אבל כמובן יש לנו סדרה של מדדים, שהם נוגעים גם למספר הרוגים ל-100,000 אוכלוסייה.

<קרן טרנר אייל: מספר הרוגים לכמות כלי רכב.

<קרן טרנר אייל: זה מדדים שאנחנו גם מתייחסים בהשוואה בין לאומית וגם מתייחסים בהשוואה רב שנתית.

<קרן טרנר אייל: יש לנו את היעדים האלה לגבי כל מדד ומדד.

<קרן טרנר אייל: פשוט לא כאן, כי זה לא נושא הדיון.

קארין אלהרר: טוב, אני רוצה - - -

מאיר כהן: יש איזה לכך שבשנת 2005 היו 290 או 230 הרוגים.

מאיר כהן: מה קרה בשנים לפני?

מאיר כהן: מה נעשה טוב שזה היה חצי מהכמות היום?

<קרן טרנר אייל: אני חושבת שכלי הרכב שלנו יותר בטוחים, התשתית שלנו יותר בטוחה - - -

מאיר כהן: אבל קורה בדיוק ההיפך.

<קרן טרנר אייל: זה נכון שעלו מספר כלי הרכב, אבל גם בחלוקה של כמות הרוגים לכלי רכב, אני חושבת שאופי הנהיגה שלנו, היסח הדעת שלנו, חדירת הפלאפונים, הסמראטפונים, מאד השפיעה לרעה.

<קרן טרנר אייל: זה מחייב אכיפה הרבה יותר מאסיבית.

<קרן טרנר אייל: אם בסוף אנשים לא מסוגלים להתאפק דקה מלסמס ולדבר בטלפון ולהתעסק בטלפון בזמן נהיגה, ואנחנו נוסעים בכבישים ורואים את כולם באיזה שהוא היסח דעת אחד גדול.

<קרן טרנר אייל: היסח הדעת הזה מחייב אחריות של כולנו ולא לעשות לכולנו הנחות.

<קרן טרנר אייל: הראיתי לכם איזה תקציבי עתק אנחנו משקיעים בתשתית, אבל בסוף, אם כולנו ננהג על פי חוק ובאחריות ונעזוב את הפלאפונים בצד, יהיו הרבה פחות הרוגים.

<קרן טרנר אייל: אנחנו בהיסח דעת אחד גדול.

<קרן טרנר אייל: אנחנו צריכים הרבה יותר אכיפה.

<קרן טרנר אייל: אני חושבת שהמשטרה בכיוון של העניין הזה.

<קרן טרנר אייל: אנחנו עושים הרבה צעדים בכיוון של כלי רכב, שיצמצמו את ההשפעה של טעויות האנוש.

<קרן טרנר אייל: תשתית דרכים שתצמצם את ההשפעה של טעויות האנוש, אבל בסוף, החדירה של הסמארטפונים, היסח הדעת והאכיפה שבשנים האחרונות ירדה ולא התגברה, אבל אני מבינה מהמשטרה שהולכים להעלות את היקף האכיפה שוב פעם.

<קרן טרנר אייל: אני חושבת שזה חלק גדול מהעניין.

קארין אלהרר: אוקיי.

קארין אלהרר: אני רוצה בכל זאת לחזור ולהתמקד יותר - --

<קרן טרנר אייל: סליחה, רק רציתי להגיד, היסח הדעת הוא גם של הולכי הרגל.

<קרן טרנר אייל: אם יש לנו שליש הרוגים הולכי רגל, ואנשים חוצים תוך כדי שהם בפלאפון ומסתכלים לכיוון השני.

<קרן טרנר אייל: אתה אומר למה אנשים נהרגים ב - - -

קארין אלהרר: כן, אבל אנחנו גם רואים אנשים שעוברים ברמזור אדום, אנחנו רואים הרבה מאד דברים, לא הולכי רגל.

<קרן טרנר אייל: נכון, נכון.

<קרן טרנר אייל: גם הולכי רגל שעוברים באדום.

<קרן טרנר אייל: אני התחלתי מרכבים, הרוב זה רכבים, אבל גם הולכי הרגל הרבה יותר שולטים בהאם הם חוצים או לא רוצים.

<קרן טרנר אייל: אז זה נכון שיש לנו בעיה לגבי זכות קדימה להולכי רגל.

<קרן טרנר אייל: אנחנו מטפלים בזה בהחמרת הקנסות והנקודות והתמרור, אבל אנחנו צריכים גם שהולכי הרגל והנהגים ינהגו בצורה הרבה יותר אחראית ויעזבו את הסמארטפונים.

קארין אלהרר: ברור.

קארין אלהרר: מאה אחוז.

קארין אלהרר: אני רוצה רגע לחזור לנושא של הרשות הלאומית לבטיחות בדרכים.

קארין אלהרר: אז אני מבינה שמונתה ועדה שתדון במעמד הרשות?

<קרן טרנר אייל: זה דיון בין משרדי.

<קרן טרנר אייל: זאת אומרת הרשות ומשרד התחבורה.

קארין אלהרר: מי החברים בדיון הזה?

<קרן טרנר אייל: הלשכה המשפטית של משרד התחבורה, אני, יושב הראש וממלא מקום המנכ"ל ברשות הלאומית, והיועצים המשפטיים שלהם כמובן.

קארין אלהרר: אוקיי.

קארין אלהרר: מה לוח הזמנים?

קארין אלהרר: תראו, אני מסכימה עם מה שאת אומרת, שאת החוק צריך להעביר.

קארין אלהרר: זאת אומרת החקיקה צריכה להיות בתוקף עד סוף שנת 2017, כי בעצם אז פג תוקפה של הרשות.

קארין אלהרר: היא עושה פוף כזה, כמו סינדרלה והדלעת.

קארין אלהרר: ואנחנו לא רוצים להגיע לדקה התשעים.

קארין אלהרר: יש איזה כוח אינרציה במדינת ישראל.

קארין אלהרר: תמיד מגיעים לדקה ה-90 ואז אומרים לא הספקנו.

קארין אלהרר: אז אנחנו לא רוצים להגיע לשם ונשאלת השאלה מה לוח הזמנים שהצבתם לעצמכם כדי שלא נגיע לשם.

קארין אלהרר: בואו לא נשכח שגם כנסת ישראל היא ארגון שהוא בירוקראטי.

קארין אלהרר: צריך לעבור בוועדות ומה שמגיע הוא לא מה שיוצא.

קארין אלהרר: אנחנו צריכים לקחת את הכל בחשבון.

קארין אלהרר: אני בטוחה שאתם יודעים.

<קרן טרנר אייל: כן, רק תיקחו בחשבון שיושב הראש מונה לפני כמה חודשים.

<קרן טרנר אייל: מנכ"לית חדשה לרשות נבחרה ועוד לא נכנסה לתפקיד.

<קרן טרנר אייל: הם כן למדו את החומר.

<קרן טרנר אייל: יושב הראש כבר למד את החומר, הם מגבשים את ההצעה שלהם.

<קרן טרנר אייל: היה דיון איתנו על הכיוונים ואנחנו נצטרך להידרש.

קארין אלהרר: מה המחשבות לגבי העצמאות של הרשות?

<קרן טרנר אייל: אני באופן אישי חושבת שצריכה להיות לה עצמאות, אבל אני לא חושבת שאנחנו יכולים להתיימר לקבוע למשטרה את סדרי האכיפה או להיות מעל למשטרה או מעל גוף אחר.

<קרן טרנר אייל: אנחנו נצטרך ששאר המשרדים אולי יחויבו בצורה כזו או אחרת לשתף פעולה עם הרשות, אבל אנחנו לא יכולים לבוא לגמרי בנעלי המשרדים האחרים.

<קרן טרנר אייל: זאת אומרת אנחנו לא יכולים לכפות על המשטרה.

<קרן טרנר אייל: לא מתיימרים לכפות על המשטרה.

קארין אלהרר: אני אומר, זה יותר שאלה מאמירה.

קארין אלהרר: תראו, אם המטרה שהרשות הזו תתכלל בעצם את העבודה, אז להישמע להוראות של זה ולהישמע להוראות של ההוא, אז היא לא יודעת באמת לתכלל.

קארין אלהרר: היא פשוט מנסה לעשות ג'אגלינג בין כל הבוסים שלה.

קארין אלהרר: אז נשאלת השאלה האם אנחנו רוצים גוף שפשוט עושה ג'אגלינג בין בוסים רבים, או האם אנחנו רוצים רשות עצמאית, שיודעת לעבוד על פי תכנית עבודה, שהיא הציבה אחרי שהיא שמעה את כל הגופים ומבינה עם איזה אתגרים היא מתמודדת ואיזה אמצעים עומדים לרשותה.

קארין אלהרר: הרי בסוף, וזה מה שעלה גם מתשובת הרשות, הם אומרים תראו, אנחנו בסוף יש לנו כסף וזה רוצה קצת וההוא רוצה קצת ולי אין.

קארין אלהרר: אין לי Say בנושא.

קארין אלהרר: אז בואו נחלק את הכסף למשרדים ונגמור עניין.

<קרן טרנר אייל: אז זה כבר קרה.

<קרן טרנר אייל: הכסף עובר ישירות למשרדים.

<קרן טרנר אייל: זאת אומרת המשרד לביטחון פנים מעביר למשטרת ישראל כסף.

<קרן טרנר אייל: השאלה האם יש ציפייה שהרשות הלאומית תוכל להגיד למשטרה אל תעשו כך או אחרת?

<קרן טרנר אייל: היא יכולה לתת, לשים יעדים - - -

יעקב אשר: זו שאלה של הסמכות, זאת אומרת מה השיניים שלה כמתכלל.

קארין אלהרר: לא, אני גם אומר שגברתי את בדיון הקודם עמדת על הצורך של עצמאות הרשות.

קארין אלהרר: אז אני שואלת אם יש איזה - - -

<קרן טרנר אייל: אני אמרתי את אותו דבר, שאני חושבת ש - - -

קארין אלהרר: שינויי כיוון?

<קרן טרנר אייל: לא.

<קרן טרנר אייל: לא שיניתי את דעתי גם מהדיון הקודם.

<קרן טרנר אייל: הנושא גם יוצג לשר.

<קרן טרנר אייל: אני באופן אישי חושבת שלא נוכל לבוא בנעלי משטרת ישראל.

<קרן טרנר אייל: משטרת ישראל תצטרך להיות.

<קרן טרנר אייל: זאת אומרת אנחנו כן נרצה לשים תכנית ולשים יעדים ולתכלל ולעשות כל מיני דברים, ולתת סמכויות שונות לרשות בחקיקה.

<קרן טרנר אייל: האם נוכל להיות גוף שמעל משטרת ישראל וקובע למשטרת ישראל?

<קרן טרנר אייל: קשה לי להאמין שכזה דבר יקרה, אבל אנחנו נציג את החלופות.

קארין אלהרר: אני אשמח לשמוע את עמדת משטרת ישראל.

קארין אלהרר: הרי אתם שותף שבעיני - ואני חושבת שגם מהדו"ח זה עולה - אתם שותף, מאד חשוב במניעה של תאונות הדרכים.

קארין אלהרר: עכשיו, אם יהיה גוף שאומר הנה התכנית.

קארין אלהרר: צריך עוד ניידות, צריך עוד שיטור בכבישים כאלה ואחרים.

קארין אלהרר: אתם מתנגדים למהלך כזה?

<בועז גולדברג: בוקר טוב.

קארין אלהרר: בוקר אור.

<בועז גולדברג: בוודאי, אנחנו קודם כל תמיד נשמח להגדיל את כמות הניידות וכמות השוטרים בכבישים ואני אדבר על זה תיכף ואיך גדלנו ואנחנו גדלים בתחילת שנת 2017.

<בועז גולדברג: משטרת ישראל, אגף התנועה, תכנית העבודה שלנו כוללת אכיפה בתיאום עם משרד התחבורה ומשרדים שונים.

<בועז גולדברג: כמובן שנשמח להיות מתואמים עם הרשות הלאומית, אבל אני חושב שכמי שאחראים בלעדית על האכיפה והכבישים, הן בתחום העירוני והן בתחום הבין עירוני, אז תחום האכיפה הוא תחום בלעדי של משטרת ישראל, ושם אנחנו עושים את כל הפעילות שלנו ועושים אותה טוב ותיכף אני אדבר על זה.

<בועז גולדברג: בדו"ח כתוב בצדק שהייתה ירידה בכמות הניידות לאורך השנים.

<בועז גולדברג: אני יכול להגיד לשמחתי שמשטרת ישראל והמשרד לביטחון פנים הגדילו את כמות הניידות החל מאמצע שנת 2016 ועד היום ב-67 ניידות בתחום הבין עירוני.

<בועז גולדברג: אגף התנועה גדֵל ב-180 שוטרים בשנת 2017.

<בועז גולדברג: 20 שוטרים מהם כבר התגייסו והם מסיימים ביום חמישי את קורס הבוחנים הקרוב.

<בועז גולדברג: יחוזק מערך הבוחנים שהוא מערך חשוב מאד בתחום האכיפה.

<בועז גולדברג: אנחנו נגדל ב-160 שוטרים בסך הכל.

<בועז גולדברג: אנחנו גדלים ב-200 סטודנטים.

<בועז גולדברג: סטודנט נותן בערך חצי משרה, רובם סטודנטים לתחום סיירי התנועה וזה חשוב מאד.

<בועז גולדברג: בתחום הרכב הכבד, כרגע אושרה הקמת יחידה לאכיפת רכב כבד כנגד משאיות ואוטובוסים.

<בועז גולדברג: היחידה תמנה 25 שורטים.

<בועז גולדברג: החלק הגדול, רובה יהיה סיירים, סייר בוחן, שיאכפו בשטח את כל נושא המשקלים העודפים, כל נושא המשאיות והאוטובוסים.

<בועז גולדברג: ליחידה יהיו גם חוקרים ואיש הערכה, כדי שנוכל לפתח פרשיות ונוכל גם להתמקד לאחר מכן מול חברות, שבהן נמצא ליקויים.

<בועז גולדברג: אחריות שילוחית נגד חברות בהן נמצא ליקויים חמורים.

<בועז גולדברג: יש חשיבות גדולה מאד ליחידה הזאת.

<בועז גולדברג: אנחנו קונים שלושה משקלים ניידים.

<בועז גולדברג: גילינו קצת בעייתיות ביכולת השקילה שלנו של כלי רכב בשנת 2016.

<בועז גולדברג: אנחנו כרגע יוצאים למכריזם, רוכשים ליחידה הזאת שלושה משקלים ניידים.

<בועז גולדברג: חיזקנו את שיתוף הפעולה עם משרד התחבורה ביכולת הפעילות שלנו באכיפה, יכולת השקילה כנגד המשאיות ואני מאמין שזה ייתן תוצאות במשך השנה.

<בועז גולדברג: אנחנו כאחראים על האכיפה, ממקדים את האכיפה שלנו כנגד עבירות מסכנות חיים ובריונות בכבישים האדומים, במוקדי תאונות הדרכים בכל מדינת ישראל.

<בועז גולדברג: אני יכול להציג שבשלושת החודשים האחרונים – נובמבר עד פברואר – עלינו מ-60,000 דו"חות שניתנו בשנת 2016 לכמעט 80,000 דו"חות, שאני מדבר על דו"חות שניתנים בתחום הבין עירונית לעבירות מסכנות חיים ובריונים בכבישי המיקוד; ואנחנו מגבירים את האכיפה, כי על זה אנחנו אמונים ואנחנו מאמינים שככל שנגביר את האכיפה, הנהג הנורמטיבי יבין שאנחנו נמצאים ואוכפים, ונגד הנהג העבריין אנחנו יודעים לטפל.

<בועז גולדברג: יש לנו גם יחידות אחרות, יש לנו ימ"ר מצוין – יחידה מרכזית – שיודעת לטפל כנגד ה - - -

<יצחק סעד: אתה יכול לפרט בבקשה מה פילוח העבירות המסוכנות שאתם נתתם ב-60,000 האלה?

<בועז גולדברג: היסח הדעת, פלאפונים, סטייה מנתיב, חציית פס לבן, בריונות, שזה כשאתה עומד בפקק וכל אלה שחושבים שהזמן שלהם יותר יקר משלך ויורדים לשול ועוקפים אותך ומסכנים אם מישהו יש לו בעיה.

<בועז גולדברג: כמובן רמזור אדום.

<יצחק סעד: זה מרבית ה-60,000?

<בועז גולדברג: זה כל ה-.

<בועז גולדברג: תראה, יש עוד עבירות.

<בועז גולדברג: אתה רוצה שנעבור על כל העבירות?

<יצחק סעד: לא, שאלתי מה הפילוח.

קארין אלהרר: מה הרוב?

קארין אלהרר: מה אחוז הגבוה ביותר.

<יצחק סעד: או במילים אחרות, כמה זה לעומת עבירות מהירות, מתוך ה-60,000.

<קרן טרנר אייל: לא, יש הרבה יותר אכיפה בסלולארי.

<בועז גולדברג: עבירות במה אנחנו ממוקדים יותר?

<בועז גולדברג: פחות במהירות.

<בועז גולדברג: עבירות המהירות הן-.

<בועז גולדברג: תראו, בעבירת מהירות יש תמיד את הוויכוח של מהירות כן מסוכנת, לא מסוכנת, אז תמיד זה מהירות, בחלק גדול מתאונות הדרכים, בטח הקטלניות, זה מהירות שלא מתאימה לתנאי הדרך ואז גם אם אתה נוסע לא ממש מהר ולוקח עיקול לא נכון, אז אתה יכול להתהפך ולהיהרג ולגרום להרס של משפחה.

<בועז גולדברג: כמובן יש את העניין הזה של חינוך.

<בועז גולדברג: דיברנו עליו, זה פחות בתחום שלנו, אבל אנחנו כן מסייעים.

<בועז גולדברג: עניין החגורות, חשוב מאד להכניס את זה לתודעה.

<בועז גולדברג: היינו בהרבה מאד תאונות, אנחנו מגיעים לשטח ורואים שאם הנהג היה חגור או המשפחה הייתה חגורה, אז האסון היה נמנע.

<בועז גולדברג: אני אומר עוד פעם, המיקוד שלנו בעבירות מסכנות חיים ובריונות ובכבישי המיקוד, איפה שמרבית תאונות הדרכים מתרחשות.

<בועז גולדברג: אני יכול להגיד שבמקומות שבהם שאנחנו ממוקדים יש להם יחסית ירידה גדולה.

<בועז גולדברג: נכון שכיום, אם אנחנו מדברים על נתוני הרוגים מתחילת שנת 2017, אז עד היום 54 הרוגים – נתון זהה לשנת 2016, אבל אמרתי, אנחנו כמשטרה אחראים על האכיפה ובתחום האחריות שלנו אנחנו נעשה הרבה מאד; ואני שמח להגיד שאנחנו גדלים גם בכוח אדם, גם בכלי רכב.

<בועז גולדברג: משפרים את שיתוף הפעולה שלנו עם כלל הגורמים.

קארין אלהרר: מה הממשק שלכם היום עם הרשות?

<בועז גולדברג: עם הרשות יש לנו פגישות.

<בועז גולדברג: אתמול הייתה אצלנו ישיבה מצוינת, אם ירצו חברי מהרשות לדבר עליה, לגבי פרויקט שומרי הדרך, שאנחנו רואים בו פרויקט מאד חשוב ומתכוונים להעמיק את שיתוף הפעולה ולראות איך אנחנו מסדרים נקודות שיש לנו שם, נקודות שצריכות תיקון.

<בועז גולדברג: אבל אתמול הגיעו חברה - - -

<צביקה דן: אתה רוצה ש- - -

קארין אלהרר: בבקשה אדוני.

<צביקה דן: אני צביקה, המנכ"ל בפועל של הרשות הלאומית וכמו שצוין פה, מאד בהקדם תיכנס רחל המנכ"לית החדשה שמונתה בהקשר הזה.

<צביקה דן: אז אתמול הייתי באגף התנועה והוצגו בפני נתוני האכיפה ויש לנו עלייה משמעותית בכמות הדו"חות.

<צביקה דן: אגב, בנושא המהירות, יש לנו עלייה של 89% בשלושה חודשים האחרונים, ביחס לשלושה החודשים מהשנה הקודמת.

<צביקה דן: יש את הפרויקט המשותף, שאנחנו יחד עם המשטרה והעמותה - - -

יעקב אשר: אני לא מבין, אז יש עלייה בדו"חות של מהירות או פחות?

יעקב אשר: כי מקודם התשובה הייתה - - -

<בועז גולדברג: אמרתי, יש עלייה ב - - -

<קרן טרנר אייל: יש עלייה באכיפה.

<בועז גולדברג: בכמעט 20,000 דו"חות.

<בועז גולדברג: אם אתה רוצה סתם לדוגמא, בפלאפונים יש עלייה כמעט של 200 - - -

יעקב אשר: לא, אני דיברתי על מהירות.

<בועז גולדברג: לא, אז גם, יש עלייה בהכל.

קארין אלהרר: גם וגם.

<בועז גולדברג: יש הכל.

<בועז גולדברג: יש עלייה ב-200% בפלאפונים.

<צביקה דן: יש לי פה את הדו"חות, אני יכול לתת למי שרוצה.

<צביקה דן: רק משפט אחד.

<צביקה דן: כמו שיושב הראש ציין בדיון הקודם, הרשות ממקדת את פועלה עכשיו ביישום שלוש תכניות העבודה המתכללות לאוכלוסיות בסיכון, שזה תכנית לחברה הערבית.

<צביקה דן: שם בשונה ממה שנאמר פה יש השקעה מאד משמעותית בתקציבים, של מעל 20% בתקציבים.

<צביקה דן: אגב, עשינו את התכניות הללו עם כל השותפים הממשלתיים והחוץ ממשלתיים.

<צביקה דן: בחברה הערבית הצגנו את התכנית הזאת לכל חברי הכנסת הערבים.

<צביקה דן: אגב, בימים אלה אנחנו מבצעים הכשרה לאנשי הדת, לכל אנשי הדת בחברה הערבית, כדי שהם יהיו האנשים שיסבירו ויתנו דרשות בנושא הזה של נהיגה נכונה לצעירים ובכלל לכל המשפחה.

קארין אלהרר: באשר לדברים שנאמרו גם על ידי חבר הכנסת עדי, חבר הכנסת ג'בארין וגם חבר הכנסת מאיר כהן, לעניין תכניות ביישובים הבדואים?

<צביקה דן: אז זהו, התכנית שלנו לחברה הערבית כוללת גם את החברה הבדואית.

<צביקה דן: השבוע, ביום רביעי אנחנו מכשירים את אנשי הדעת בחברה הבדואית.

<צביקה דן: אגב, אתמול אנחנו ישבנו עם ראש מועצת תל שבע על התכנית, שבוע שעבר עם ראש עיריית רהט על התכנית.

<צביקה דן: תכנית מאד משמעותית שלא הייתה כמותה בעבר, עם משאבים שהשקענו שם, והיא כוללת גם טיפול, גם מענה הסברתי משמעותי שלא עשינו בעבר ברשות הלאומית.

<צביקה דן: גם טיפול תשתיתי כזה או אחר.

<צביקה דן: גם שילוב של אכיפה ולמעשה כל מה שאנחנו רוצים להביא לידי ביטוי הכנסנו לתוך תכניות הללו.

<צביקה דן: התכנית השנייה היא להולכי רגל וקשישים ונושא הקשישים הוא בהחלט נושא שאנחנו הולכים להתמקד בו באופן משמעותי.

<צביקה דן: אתמול נפגע לנו קשיש על קלנועית.

<צביקה דן: התכנית השלישית היא נהג עם רכב כבד.

<צביקה דן: אלה שלוש התכניות.

<צביקה דן: לשלושתן גיבשנו קואליציות ושם אנחנו ממקדים את פועלנו.

קארין אלהרר: אוקיי.

קארין אלהרר: משטרת ישראל, רק לעניין האכיפה.

קארין אלהרר: כפי שנאמר כאן, ביישובים הבדואים.

<בועז גולדברג: תראי, אמרתי גברתי.

<בועז גולדברג: אנחנו ממוקדים במספר – אני לא רוצה כרגע לתת מספר.

<בועז גולדברג: אגף התנועה אחראים על התחום הבין עירוני.

<בועז גולדברג: בתחום העירוני, מחוזות המשטרה השונים אוכפים.

<בועז גולדברג: אני יודע, אנחנו כאגף בונה כוח.

<בועז גולדברג: אנחנו מקבלים את הנתונים ממחוזות המשטרה, אנחנו יודעים בדיוק שגם בתחום העירוני יש עלייה באכיפה ואוכפים בכל מקום.

<בועז גולדברג: יש מקומות, כבישים שהם כרגע בהסדרה והעבודה שנעשית בהם - 25, 31 – משפרת מאד.

<בועז גולדברג: שיפור התשתית, אני מעריך שבזמן הקרוב גם יוריד את כמות תאונות הדרכים.

<בועז גולדברג: אבל אמרתי, אנחנו ככלל ממוקדים בכבישי המיקוד ושם אנחנו אוכפים.

קארין אלהרר: טוב.

קארין אלהרר: שאלה למשרד התחבורה ולמשרד האוצר על הירידה בתקצוב של הרשות.

קארין אלהרר: בדיון הקודם נציג משרד האוצר אמר שלא היה ניצול של התקציב.

קארין אלהרר: הומצא מכתב של החשב הכללי שאומר שהיה ניצול של התקציב.

קארין אלהרר: נציג האוצר אמר שיברר, אם כי באופן שכבר אותי לא מפתיע, אולי אחרים כן, לא קיבלנו תשובה.

קארין אלהרר: רציתי לברר האם יש תשובה בעניין.

<אליהו מורגנשטרן: תודה.

<אליהו מורגנשטרן: אלי מורגנשטרן, אגף תקציבים, לכותבים בפרוטוקול את השמות.

קארין אלהרר: כן, אותך פשוט מכירים.

קארין אלהרר: אתה אורח קבוע.

<אליהו מורגנשטרן: תודה.

<אליהו מורגנשטרן: כן, בדקתי את הנושא.

<אליהו מורגנשטרן: אכן כפי שכתבה החשבת הכללית, רמת ביצוע תקציבי הרשות הלאומית לבטיחות בדרכים, בהיבט של התחייבויות, עומדת על קרוב ל-100%.

<אליהו מורגנשטרן: בהיבט של ביצוע מזומן, המצב שונה לגמרי.

<אליהו מורגנשטרן: המשמעות של ביצוע מזומן מול ביצוע התחייבויות הוא קצת מורכב במשמעות התקציבית של זה.

קארין אלהרר: נסה אותנו.

קארין אלהרר: תאתגר אותנו.

<אליהו מורגנשטרן: אוקיי.

<אליהו מורגנשטרן: אבל בשביל לתת איזו שהיא-.

<אליהו מורגנשטרן: אני לא רוצה פשוט להיכנס לביקורת עבר, כי אני חושב שהרשות נמצאת במקום אחר לגמרי היום.

<אליהו מורגנשטרן: בכל אופן, לבקשת כבוד יושבת הראש, אני כן אגיד בשני משפטים שבדרך כלל משרדי ממשלה, רמת הביצוע שלהם היא בסביבות ה-80% עד 90%.

<אליהו מורגנשטרן: רמת הביצוע ברשות לבטיחות בדרכים עמדה על בסביבות ה-70%, וכשעושים חלוקה בין תקציב קשיח לבין תקציב גמיש, זאת אומרת מה מעבירים למשרדי ממשלה אחרים לבין - - -

יעקב אשר: על איזו שנה אתה מדבר עכשיו, אלי?

<אליהו מורגנשטרן: 2011 עד 2015, משהו כזה.

יעקב אשר: אוקיי, בסדר.

יעקב אשר: זה נכון.

<אליהו מורגנשטרן: אז בתקציב הגמיש אנחנו רואים שאפילו ממוצע הביצוע נמוך יותר.

<אליהו מורגנשטרן: אפשר לבוא ולהגיד אוקיי, אבל עשינו את הכל בהתחייבויות.

<אליהו מורגנשטרן: אבל זה שמתחייבים על הכסף ולא מבצעים אותו אחר כך לא נותן תמונה שונה.

<אליהו מורגנשטרן: אז אכן, כאילו יש פה נושא של רמת ביצוע נמוכה.

<אליהו מורגנשטרן: היינו מצפים שהעודפים שמועברים משנה לשנה ילכו ויצטמצמו, אבל הם לא הצטמצמו.

<אליהו מורגנשטרן: אני מקווה שבשנים האלה זה יהיה אחרת.

<קרן טרנר אייל: אבל שינינו את כל שיטת התקצוב.

<קרן טרנר אייל: הרשות תתמקד בתקציבים הגמישים.

<קרן טרנר אייל: הכסף למשרדים האחרים עובר ישירות ל - - -

יעקב אשר: כבר - - -

<אליהו מורגנשטרן: אז כך שכמעט ולא נשארו תקציבים קשיחים, כי רוב התקציב שנשאר - - -

יעקב אשר: כן, גם התקציב ירד הרי.

יעקב אשר: הוא ממוקד יותר היום, הוא פחות מפוזר.

<אליהו מורגנשטרן: כן, כן.

קארין אלהרר: התקציב כבר אושר לרשות לגבי השנה?

<אליהו מורגנשטרן: כן.

קארין אלהרר: עבר?

קארין אלהרר: אוקיי.

יעקב אשר: אפשר, גברתי יושבת הראש?

קארין אלהרר: כן, בבקשה.

קארין אלהרר: אני רק אומר שאחריך מר רונן לוי ומר דן קדרון.

יעקב אשר: כן, אני מצטער שאיחרתי, אבל עקבתי בדרך אחרי דיוני הוועדה, גברתי ושמעתי גם את דבריה של המנכ"לית.

קארין אלהרר: זה הזמן לברך על פורטל הכנסת.

יעקב אשר: כן.

יעקב אשר: בהחלט שכן.

יעקב אשר: דבר יעיל מאד.

יעקב אשר: הופך שעה עבודה לשעת עבודה אחת - - -

קארין אלהרר: אני רק מקווה שלא נהגת באותו זמן.

קארין אלהרר: יש לך נהג.

יעקב אשר: לא, לא, לא.

יעקב אשר: חברים, לא להיסחף.

יוסף ג'בארין: זה מוסיף לסיכונים, את אומרת.

יעקב אשר: אנחנו סופר - - - אבל לא עד כדי כך.

יעקב אשר: מאחר שאני משמש בתוקף תפקידי גם כחבר ועדת כלכלה ויושב ראש ועדה לבטיחות בדרכים, אז באמת אני חושב שהדברים ואני אמרתי את זה בישיבה קודמת אצלך, שיש הרבה קורלציה בין השימוע שנעשה בוועדת הכלכלה לבין דו"ח המבקר.

יעקב אשר: אני חושב שבאמת ריכוז המאמץ הוא נכון וטוב.

יעקב אשר: אני אומר בשתי מילים כמה נקודות ומה אני חושב שצריך להתמקד ולקבל את הרוח הגבית גם מהוועדה הנכבדה הזאת.

יעקב אשר: אני יכול להגיד כמעט בוודאות שיש בהחלט שיפור ברמת הביצוע של התשתיות, מה שבאחריות משרד התחבורה.

יעקב אשר: יש היום שינוי בנתיבי ישראל.

יעקב אשר: הדברים נעשים הרבה יותר טוב ואני אומר את זה על דעת הרבה אנשים, לא על דעת מומחה שלי.

יעקב אשר: יש נושא שנקרא תקציב התשתיות במקומות המסוכנים בתוך הרשויות המקומיות.

יעקב אשר: מחר יש לנו דיון של הוועדה, מחר בשמונה וחצי בבוקר, עם הרשויות ועם מרכז השלטון המקומי.

יעקב אשר: יש פער של אי ניצול של הרשויות, שמקבלות תקציב של טיפול במפגעים מסכנים ויש פער גדול בין התקצוב לביצוע.

יעקב אשר: יכול להיות שזה דבר שנצטרך, אני לא יודע אם המבקר דיבר על זה, אבל אנחנו נעשה מחר את הבדיקה הזאת ביחד עם ראשי הרשויות לראות למה הפער הזה.

יעקב אשר: האם זה בגלל מצ'ינג שרשויות לא מסוגלות לשלם או האם זה סתם בגלל סחבת כזו או אחרת.

יעקב אשר: זו נקודה.

יעקב אשר: יש הרבה אישורים שעברו לאחרונה בוועדת הכלכלה בנושא חקיקה של הגברת אכיפה, אם זה הרמזור האדום, העלאת קנסות ודברים כאלה.

יעקב אשר: ככה שיש בהחלט זה.

יעקב אשר: יש נושא מרכזי שדיברת עליו, שהוא נושא של הרשות הלאומית.

יעקב אשר: גברתי, את איתי?

קארין אלהרר: בוודאי, תמיד.

יעקב אשר: לא תמיד בכל מצב, אבל בעניין הזה ודאי שכן.

יעקב אשר: הרשות הלאומית – יש שינוי גדול בתפיסה לדעת כולי עלמה.

יעקב אשר: הרשות צריכה להיות יותר הגורם המחקרי והמחליט ושבודק כל הזמן את הדופק של הנושא הכאוב הזה של תאונות דרכים; ובעצם אמור להיות הגוף המתכלל, כמו שדובר, אל מול משרדי הממשלה.

יעקב אשר: ובאמת בנקודה הזאת שבממשק, שבין זה שהוא יהיה הגוף המחקרי והמוביל והמתריע והמחליט, עד לזה שמישהו במשרד אחר יקבל את הדבר הזה, יש כאן פער שצריך לדעת לגשר עליו.

יעקב אשר: זה עניינים שאנחנו מכירים את זה במדינת ישראל.

יעקב אשר: כל משרד יש לו את החלקה שלו, אבל אני חושב שאם תהיה איזו שהיא סמכות מסוימת של כמה משרדים ביחד, כי הרי מה הבעיה?

יעקב אשר: הרשות הלאומית בעצם כפופה למשרד התחבורה; ואם היא כפופה למשרד התחבורה, אז היא ממילא לא יכולה להגיד למשרד לביטחון הפנים מה לעשות, כי אחרת זה יהיה מלחמת עולם שלישית שתפרוץ כאן במדינה.

יעקב אשר: צריך למצוא את המודוס הנכון, גברתי המנכ"לית, קרן.

יעקב אשר: צריך למצוא את המודוס איך ההוראות וההחלטות וההסתכלות ותכניות העבודה של הרשות, שבעצם הופכת להיות גורם מנהל ולא גורם מבצע, איך הן מחייבות את משרדי הממשלה.

יעקב אשר: לדוגמא אני אעבור לנושא השני.

<קרן טרנר אייל: עיקר האתגר הוא לא מול משרד התחבורה, כי אנחנו תחת אותו שר.

<קרן טרנר אייל: עיקר האתגר הוא מול משרדים אחרים.

קארין אלהרר: חבר הכנסת אשר, אני רק - - -

יעקב אשר: אני מקצר.

יעקב אשר: אני מגיע לנקודה הנוספת, הנושא של ניידות.

יעקב אשר: זה נכון שהשנה המשטרה – אמר פה השר בזמנו באחת הוועדות שלנו שהיא מכפילה את הניידות ממה שהיה בשנים 2015-2016.

יעקב אשר: לצערי הרב זה נכון שזה מכפיל, אבל כשמורידים את הבלאי של ניידות אחרות, שמורידים את זה אנחנו מגיעים לסך הכל 120 ניידות, שכולנו יודעים וגם ראש אגף התנועה שהיה כאן בישיבה דיבר על זה, שצריך לפחות להגיע ל-300400 ניידות כדי שתהיה נראות ותהיה אכיפה.

יעקב אשר: לכן אסור שהנושא הזה ירד מסדר היום.

יעקב אשר: זו גם דעתם של הרשות הלאומית, זו דעתם של כולם.

יעקב אשר: רק מה?

יעקב אשר: אין כסף, אז לא עושים את זה.

יעקב אשר: דבר אחרון - - -

קארין אלהרר: שמעתי שיש משרד אוצר.

יעקב אשר: כן, ומשרד האוצר, כבר אין לי כוח לשמוע את אלי מורגנשטרן מתפתל בצורה אינטליגנטית מאד, ובעצם הרי זה לא התחום שלו כל כך, זה יותר התחום של המשרד לביטחון פנים, אז זה מישהו אחר, אבל זאת הנקודה.

יעקב אשר: אם את רוצה להתמקד, זאת נקודה חשובה מאד, כשיש נקודה נוספת ובזה אני מסיים והיא גם עולה הרבה פחות כסף.

יעקב אשר: זה ההעצמה של הטכנולוגיה.

יעקב אשר: הטכנולוגיה היום בכבישים, עם כל הכבוד גם למצלמות שיש לנו, היא מפגרת יחסית למה שיש בשוק.

יעקב אשר: יש אפשרות להשקעות חד פעמיות להגיע להעצמה גדולה מאד, שיכול להיות שבסופו של דבר היא גם יכולה להפחית כמה ניידות.

יעקב אשר: פחות ניידות ויותר מצלמות או יותר מכשירים כאלה ואחרים שמגלים דברים כאלה.

יעקב אשר: אני חושב שאנחנו צריכים להמשיך גם בוועדת הכלכלה, גם את כאן בוועדה שלך.

יעקב אשר: נדמה לי שבחודש-חודשיים האחרונים זה כבר דיון שני.

יעקב אשר: להמשיך את הלחץ הזה.

יעקב אשר: הנושא הזה הוא מלחמה קיומית של 350 משפחות, שלא לדבר על אלה שנפצעו ונהרסו להם חייהם.

יעקב אשר: תודה גברתי.

קארין אלהרר: תודה רבה לך אדוני.

קארין אלהרר: מר רונן לוי, יושב ראש איגוד המוסכים.

קארין אלהרר: אני רק אומרת ליתר הדוברים, אני מתנצלת, נצטרך להיות קצרים.

קארין אלהרר: הדיון השני היה צריך להתחיל, אבל אני כן רוצה לאפשר לכם לדבר.

<רונן לוי: אז אני אנסה לדבר בשתי דקות, אולי בשני כובעים, אחד כיושב ראש ואחד כמי שמלווה את הפעילות של הרשות למעשה משנת 2003 ולדעתי יש כאן קצת סטייה מהדיון.

<רונן לוי: כאן כולם ממליצים מה צריך לעשות ובאיזה כביש.

<רונן לוי: רק שכחו את הנושא של הדיון.

<רונן לוי: להערכתי וגם ממה שאני מכיר בארצות אחרות, חייבת להיות רשות לאומית לבטיחות בדרכים והיא חייבת להיות מתוקצבת.

<רונן לוי: והיא חייבת להיות מתוקצבת.

<רונן לוי: בארצות הברית למשל, רק על מחקרים מופיעים בסביבות 1.3 מיליארד דולר בשנה.

<רונן לוי: רק על מחקר של הרשות הלאומית לבטיחות בדרכים, שמתכללת ועכשיו זה לא חשוב אם עכשיו יש כביש, תשתיות כאלה ואחרות, 200 מיליון, 300 מיליון, אלא חשוב איך מתכננים כביש.

<רונן לוי: אני אתן דוגמא שנתתי לצביקה בשבוע שעבר.

<רונן לוי: המתצ"ים – יש מתצ"ים בישראל שהם פשוט פשע, מסכני חיים.

<רונן לוי: מי שתכנן אותם ועם זה שהשקיעו על תשתיות כאלה.

<רונן לוי: יש מתצ"ים שעכשיו בודקים אותם, אחרי שדיברנו עליהם, שהם פשוט מסכני חיים.

<רונן לוי: הנדסה לא נכונה, תכנון לא נכון.

<קרן טרנר אייל: אתה אומר את זה כמהנדס כבישים, לא הבנתי?

<רונן לוי: כן, כבישים.

<רונן לוי: כבישים צריך לדעת גם לתכנן, זה לא חכמה רק להשקיע.

<קרן טרנר אייל: כן, אבל אתה לא יו"ר המוסכים?

<רונן לוי: מה?

<קרן טרנר אייל: אתה אומר את הדעה שלך כאזרח?

<רונן לוי: אני אומר את זה לא כמהנדס כבישים, אלא כמישהו, תאמיני לי ש - -

<קרן טרנר אייל: כאזרח?

<רונן לוי: כאזרח, שרואה - -

<קרן טרנר אייל: אבל אתה פה לדבר על מוסכים, כי אתה יושב ראש ומייצג את המוסכים.

<רונן לוי: את גם דיברת פה על בטיחות ואני לא הערתי לך.

<קרן טרנר אייל: סליחה, אני אחראית על כל משרד התחבורה.

קארין אלהרר: רגע, בואו, לא.

<רונן לוי: עדיין, אני מבקש לדבר.

קארין אלהרר: בואו, לא, לא, לא.

<רונן לוי: וההערה שלך לא הייתה במקום.

קארין אלהרר: טוב.

<קרן טרנר אייל: אתה נותן לנו חוות דעת מקצועית בתחום שהוא לא בתחום המקצועיות שלך.

<רונן לוי: אני אמרתי עוד פעם את דעתי.

יעקב אשר: היא שאלה את הכשרתך, זה הכל.

יעקב אשר: כי אתה נותן חוות דעת על כבישים.

<רונן לוי: אני אמרתי את דעתי.

<רונן לוי: עכשיו לגבי העניין של - - -

קארין אלהרר: בסדר, לא צריך עזרה.

יעקב אשר: טוב, אני לא אעזור.

קארין אלהרר: אבל אני מעריכה את זה.

<רונן לוי: לגבי העניין של המוסכים.

<רונן לוי: כרגע אנחנו מדברים על כך שפעמיים היינו פה בדיונים.

<רונן לוי: פעם אחת שר התחבורה והבטיח שיהיו 15 מפקחים על מוסכים פיראטיים.

<רונן לוי: אין כאלה 15.

<רונן לוי: אנחנו מדברים כבר מאז שנת 2009.

<רונן לוי: הדברים לא קרו.

<רונן לוי: אנחנו באים לפה עוד פעם ועוד פעם.

<רונן לוי: מוסכים פיראטיים במדינת ישראל – כמעט 30% מהתיקונים במדינת ישראל נעשים במוסכים פיראטיים.

<רונן לוי: אין בקרה מספיקה על הכבישים, על תיקונים שהם תיקונים פיראטיים.

<רונן לוי: אני לא מדבר עכשיו על הכלכלה השחורה, אבל בטח זה לא משהו שהוא בטיחותי וצריך לעסוק בזה.

<רונן לוי: אובדן ההלכה, גם היינו פה, אנחנו כבר כמעט 13 שנה.

<רונן לוי: מדינה שחושבת בטיחות לא יכולה להרשות לעצמה שבין 12,000 ל-20,000 מכוניות עולות לכבישים בתיקונים פיראטיים ושחוזרים לכבישים בלי כריות אוויר, עם תיקונים שנעשים בשטחים, וזה ממשיך לקרות.

<רונן לוי: אנחנו באים לפה פעם אחר פעם וכל פעם עושים תיקונים קוסמטיים.

<רונן לוי: נראה שערך המנייה פה יותר יקר מערך חיי אדם, כי כל פעם עושים איזה שהוא תיקון קוסמטי ושום דבר לא קורה בשטח.

קארין אלהרר: אוקי, אני אבקש תשובה.

<רונן לוי: מדברים על זה כבר כמה שנים?

<רונן לוי: 8 שנים.

קארין אלהרר: נבקש תשובה, רונן.

קארין אלהרר: עכשיו אני רוצה - - -

<רונן לוי: אותו דבר העניין של הניידות של בדיקות הרכב.

<רונן לוי: כל הבדיקות שנעשות בכבישים מראות שבערך ל-50% מהנבדקים יש כ-20% תקלות שיש להם בטיחות ברכבים.

<רונן לוי: הדבר הזה צריך להדליק אור אדום.

<רונן לוי: 20% מהמכוניות שנוסעות על כבישי ישראל, שיש להם תקלה בטיחותית, שצריך לתקן אותן, זה צריך להדליק אור אדום וצריך לתת לזה מענה.

<רונן לוי: היום מה שאני יודע ממשרד התחבורה, כיושב ראש איגוד המוסכים - - -

קארין אלהרר: תודה.

<רונן לוי: סליחה, עוד מילה אחת.

<רונן לוי: על כל תקן שיוצא, אין תקן שנכנס.

<רונן לוי: זאת אומרת לא רק שאנחנו לא מקבלים עוד מפקחים, עוד יש הרעה במצב של כוח האדם אצלך במשרד, לטובת הפיקוח על כלי הרכב במדינת ישראל.

<רונן לוי: תודה.

קארין אלהרר: תודה רבה.

קארין אלהרר: דן קדרון.

<דן קדרון: תודה רבה לכבוד יושבת הראש.

קארין אלהרר: משפט וחצי רק, בסדר?

<דן קדרון: כבוד יושבת הראש, אני גם רוצה לברך אותך ואת המנכ"לית ואת כל הפורום המכובד הזה, שאת כל הזמן שמה דגש על בטיחות בדרכים.

<דן קדרון: אני חושב שזה ייאמר לזכותך ולכל הוועדה שלך, כל הכבוד.

<דן קדרון: יש כמה דברים.

<דן קדרון: תמיד כשהייתי צריך, בפעילות שאני ומשה בר עושים בכל הארץ, גם אם זה בסיסי צה"ל וכל מקום אחר דומה וכו', תמיד כל דבר שביקשתי מהרשות תמיד קיבלתי, את כל החומר, את כל העזרה.

<דן קדרון: אני חושב שהרשות זה גוף שחייבים לטפח אותו.

<דן קדרון: צריכים להביא אותו שיהיה לו גם כוח, כי המטרה של כל עם ישראל, של כולנו, זה להפסיק שיהיו משפחות הרוסות במדינה.

קארין אלהרר: ברור.

<דן קדרון: כי אני שייכן אליהן ואני אומר לכם, באמת, אני חושב שצריך לטפח את הרשות.

<דן קדרון: זה גוף שתמיד עוזר.

<דן קדרון: כל מה שהיינו צריכים, לעולם קיבלנו ואני מברך את כולכם.

<דן קדרון: תודה רבה.

קארין אלהרר: תודה רבה.

קארין אלהרר: גבי בן הרוש, יו"ר מועצת המובילים בישראל, בבקשה, משפט וחצי.

<גבי בן הרוש: תודה גברתי.

<גבי בן הרוש: אני לא אדבר על הרשות, אני אדבר על מה שקורה בטרור בכבישים.

<גבי בן הרוש: כהערה לאגף התנועה, מדובר שמתקצבים את אגף התנועה ב-25 ניידות לאכוף את האוטובוסים ואת המשאיות.

<גבי בן הרוש: אני לא יודע למה זה יספיק.

<גבי בן הרוש: אנחנו מדברים על מעל 100,000 כלי רכב, שקודם כל צריכים להכשיר את השוטרים האלה.

<גבי בן הרוש: אני לא יודע מה תהיה התרומה של זה.

<גבי בן הרוש: גברתי יושבת הראש, אני רוצה להתייחס.

<גבי בן הרוש: לקחתי את דו"ח מבקר המדינה של שנת 2005 ואני מסתכל בשנת 2016 ואני מלווה את המשרד הזה של מבקר המדינה.

<גבי בן הרוש: אפשר להגיד העתק הדבק.

<גבי בן הרוש: אותם הנושאים, אותן הבעיות.

<גבי בן הרוש: ועדות על ועדות, ועדות משנה.

<גבי בן הרוש: התחלפו כנסות, שום דבר.

<גבי בן הרוש: שמתי פה דו"חות ועדה משנת 2003 של ועדת המשנה ואמרתי לגברתי המנכ"לית והיא גם עצמה הופתעה.

<גבי בן הרוש: כל השנים, אפילו המלצה אחת לא יושמה.

<גבי בן הרוש: אני רוצה לדעת מי אחראי על תאונות דרכים במדינת ישראל?

<גבי בן הרוש: יש מישהו שאחראי, שהוא הכתובת?

<גבי בן הרוש: אני לא מוצא.

<גבי בן הרוש: אני 40 שנה בענף ההובלה הכבדה, לא ראיתי כזה מחדל שאין כתובת לנושא ההרוגים.

קארין אלהרר: תודה.

קארין אלהרר: גברתי המנכ"לית.

<קרן טרנר אייל: אני חושבת שההערה שלך, על הפיקוח על המוסכים ועל המוסכים הפיראטיים היא מאד מאד חשובה.

<קרן טרנר אייל: אנחנו ניכנס לזה יותר ויותר ואולי אבנר ירצה להוסיף.

<קרן טרנר אייל: אבל אני חושבת שזה נכון, יש שם פער גדול שחייבים לטפל בו.

קארין אלהרר: לא, אבל זה משהו שהשר כבר אמר בדיונים קודמים שהוא יטפל.

קארין אלהרר: אז השאלה אם קרה משהו מאז.

<קרן טרנר אייל: אבנר ידבר גם על השיפור הטכנולוגי.

<אבנר פלור: כן, מה שקרה לגבי הנושא של המוסכים הפיראטיים, לפני למעלה מחצי שנה חוקק חוק רישוי שירותים לרכב.

<אבנר פלור: גם שם ישנה התייחסות לנושא של המוסכים הפיראטיים.

<אבנר פלור: לגבי הנושא של כוח האדם, במהלך שנת 2017, כמו שאמרנו, שנהפוך את האכיפה ממנהלית למקצועית יותר.

<אבנר פלור: נתייחס גם לפן של המוסכים, גם לפיקוח לגבי המוסכים הפיראטיים.

<גבי בן הרוש: גברתי ברשותך, דבר חשוב, חשוב.

<גבי בן הרוש: חשוב לי שפה חברי הכנסת ישמעו.

<גבי בן הרוש: מפורסם שחסרים לנו 4,000 נהגים וזה לא נכון.

<גבי בן הרוש: זה מעל 4,000 נהגים, רבותי חברי הכנסת.

<גבי בן הרוש: אנחנו מעסיקים אנשים מעל גיל 70.

<גבי בן הרוש: המשטרה עכשיו באכיפה בכביש הדרום תפסו מעל 120 נהגים שנוסעים בשלילה.

<גבי בן הרוש: זאת אומרת שהמצב הרבה יותר חמור ממה שחושבים והם רוצים שנקפיד על שעות עבודה ומנוחה והמצב הזה הולך ונהיה יותר חמור.

<גבי בן הרוש: זה היה צריך להדליק נורות אדומות בכל משרדי הממשלה וזה לא נעשה.

<קרן טרנר אייל: לא, אבל אולי לא היית בתחילת הדיון.

<קרן טרנר אייל: אמרנו שאנחנו כן עובדים על העניין הזה, גם עם מימון ההכשרות וגם עם הליך קצר יותר במרב"ד.

<גבי בן הרוש: נקווה, קרן, נקווה.

<קרן טרנר אייל: זה עניין של טווח קרוב מאד, אבל זה גם משרד האוצר, גם משרד הכלכלה, גם אנחנו.

<קרן טרנר אייל: זה אכן מדאיג אותנו.

<רונן לוי: פשוט אנחנו כבר שנים, אנחנו מצטערים על המטענים, אבל 20 שנה שבאים לפה ואומרים כן, מחר, מחר, מחר.

<רונן לוי: הדברים לא קורים, הדיבורים קורים.

קארין אלהרר: ברור.

קארין אלהרר: טוב, אני רוצה לסכם את הדיון, להודות למנכ"לית שהגיעה לדיון הזה ולומר את הדבר הבא.

קארין אלהרר: תראו, מצד אחד באמת קיבלנו תשובות וניכר שיש עבודה, אבל כנראה זה אגוז קשה מדי לפיצוח.

קארין אלהרר: כי יש עבודה, יש מעשים, אבל אני תמיד שואלת את עצמי – אם כל כך טוב, אז למה הכל כל כך רע.

קארין אלהרר: למה עדיין יש עלייה במספר תאונות הדרכים?

קארין אלהרר: ברור שיש את הגורם האנושי של כולנו, שצריכים להיות הרבה יותר קשובים לכביש וזו נקודה שהיא חשובה תמיד, אבל עדיין אני חייבת לומר שבעניין הזה של תשתיות, חרף העובדה שבאמת מגיעות מחמאות, עדיין צריך לעשות יותר ולהקצות לזה יותר כסף.

קארין אלהרר: אני לא רואה שיש חיסרון כיס למדינת ישראל כשמדובר בביטחון.

קארין אלהרר: ומספר ההרוגים שיש בתאונות הדרכים, הוא לא פחות גבוה, אם לא יותר.

קארין אלהרר: בעניין הזה אני חייבת לומר, תראי גברתי, אני באמת שמחה לארח אותך ושאת מגיעה לדיונים, אבל אם הייתם נותנים את התשובות מראש ולא מחכים כל פעם דקה לפני הדיון להגיע, לתת את התשובות.

קארין אלהרר: באמת, מצגת יפיפייה וגם אומרת דברי טעם, אבל משרד האוצר, משרד התחבורה, תעבירו את הנתונים מראש.

קארין אלהרר: תנו גם לנוח להתכונן לדיון כזה.

קארין אלהרר: עכשיו העברתם לנו נתונים, אנחנו צריכים לעבד אותם ויהיו לנו עוד שאלות ונזמין אתכם עוד פעם, כי ככה זה יעבוד.

קארין אלהרר: לא יודעת, זה מרגיש לי לא נכון שוועדת כנסת, במקום לעשות עבודת פיקוח משמעותית, היא עושה עבודת בייביסיטר.

קארין אלהרר: תעבירו לי, תתנו לי, לא נתתם לי, כן נתתם לי.

קארין אלהרר: זה נשמע לא כמו דיון רציני שאפשר באמת להגיע לתוצאות.

קארין אלהרר: בסוף האזרחים מסתכלים, בין אם זה דיון משודר, בין אם זה לא.

קארין אלהרר: מה הם רוצים לראות?

קארין אלהרר: תוצאה.

קארין אלהרר: בתוצאה – איך נאמר זאת בעדינות – כולנו מפשלים.

קארין אלהרר: בתוצאה עדיין יש הרבה מאד הרוגים.

קארין אלהרר: יש הרבה מאד מאד פצועים.

קארין אלהרר: בתוצאה זה נכון, אמר מר בן הרוש, זה דו"ח מבקר מדינה שחוזר על עצמו, לא בדיוק בנקודה הזאת, בנקודה דומה.

קארין אלהרר: למה?

קארין אלהרר: אני באמת מאד מעריכה את יכולותיו של השר חיים כץ ושל כל צוותו.

<קרן טרנר אייל: ישראל.

קארין אלהרר: סליחה, ישראל כץ.

קארין אלהרר: גם וגם, אבל באמת ישראל כץ הוא שר במשרד הרבה מאד זמן וניכר שהעקביות יכולה להניב שינויים.

קארין אלהרר: רואים את זה במהלכים בתחבורה הציבורית, אבל פה, זה הלב.

קארין אלהרר: זה הלב.

קארין אלהרר: אני רוצה להפציר בכם, לעניין הרשות לבטיחות בדרכים, תראו, אל תלחכו לרגע האחרון.

קארין אלהרר: אנחנו נעקוב אחרי זה, אבל אתם, אל תתנו לנו להיות כמו איזה יתוש טורדני על אוזניכם.

קארין אלהרר: לא שזה יפריע לנו לעשות את זה, אבל תתקדמו.

קארין אלהרר: תקציבים תעבירו.

קארין אלהרר: ניידות שיטור, על תספרו לנו סיפור – הכפלנו.

קארין אלהרר: בסוף אנחנו מוצאים שמרוב ההכפלה עושים פלוס, אבל המינוס, אף אחד לא עדכן אותנו ובמינוס זה יוצא עוד 120 ניידות, שזה יופי, אבל זה לא מספיק.

<בועז גולדברג: הנתון לא מדויק.

<בועז גולדברג: בסוף אנחנו, כמו שאמר השר והתחייב, עד אמצע 2017, כמות הניידות שנעמיד ביממה תוכפל.

קארין אלהרר: אני רק קוראת - - -

<בועז גולדברג: וגם נעביר נתונים מדויקים.

קארין אלהרר: אז אני אומרת מכאן, אמצע 2017 קרוב מאי פעם ואנחנו נבדוק את הנתונים האלה.

קארין אלהרר: בסוף שלא תהיינה אי הבנות.

קארין אלהרר: האכיפה היא זאת שתשנה את מצב הדברים.

קארין אלהרר: אפשר לדבר על תכניות ואפשר להקצות כספים ואפשר גם לחוקק חוקים.

קארין אלהרר: אם לא נאכוף – זה לא יקרה וזה באמת קרוב, המועד הזה של ההתחייבות.

קארין אלהרר: ועדת המנכ"לים.

<קרן טרנר אייל: כן,היא התכנסה פעם אחת.

<קרן טרנר אייל: אני כן חייבת להגיד שנעשית עבודת מטה מאד רחבה עם ריכוז כל החומרים.

<קרן טרנר אייל: זו שיטת העבודה.

יעקב אשר: גברתי, אני יכול לדווח לך מפגישה שהייתה לנו עם מנכ"ל משרד ראש הממשלה, לי ולאיתן כבל, שבוע שעבר.

יעקב אשר: אז אולי-.

יעקב אשר: אבל נראה לי שצריך לעשות את זה.

<קרן טרנר אייל: זאת אומרת זו שיטת העבודה שלו.

<קרן טרנר אייל: הוא עושה הרבה עבודה, עבודת רקע, בכדי לצמצם את הדיונים.

<קרן טרנר אייל: אבל זה לא שלא נעשית עבודה.

קארין אלהרר: תראי, אז אני אגיד שלימדו אותי שמה שקובע בסוף זה מבחן התוצאה.

קארין אלהרר: לא הכוונות שבלב, לא ההכנות על ההכנות.

קארין אלהרר: תוצאה.

<קרן טרנר אייל: ולא כמות הישיבות.

קארין אלהרר: ולא כמות הישיבה.

יעקב אשר: אני יכול להיות שנייה דובר משרד ראש הממשלה, לחצי שנייה?

קארין אלהרר: אם אתה מתעקש, כן.

יעקב אשר: ללא שכר כמובן.

קארין אלהרר: לא יודעת איך מנהלים את השכר.

יעקב אשר: אני אגיד לך, היינו בישיבה.

יעקב אשר: איתן כבל הגיע לשם מספיק חם בשביל לשאול את השאלות האלה גם בשמך, כי את גם העלית את זה בישיבה הקודמת.

יעקב אשר: מה שנאמר לנו, שנעשית עבודת מטה רחבה מאד והם מגבשים.

יעקב אשר: בעצם מה שדובר זה לגבש הצעת מחליטים שאמורה להגיע לממשלה בחודש-חודשיים הקרובים.

יעקב אשר: זאת אומרת אני לא יכול להגיד לך מה נעשה ואיך נעשה, אבל אני יכול להגיד לך רק את האינפורמציה הזאת, כדי שתדעי.

יעקב אשר: זה הכל.

קארין אלהרר: חברי, חבר הכנסת אשר, אני בטוחה שהכוונות שלך והרצון שלך לא פחותים.

יעקב אשר: לא, זה לא אני, זה הם.

קארין אלהרר: לא, אני אומרת, התפקיד שלנו פה בכנסת – אם מישהו איבד את הכיוון – לפקח על עבודת הממשלה.

יעקב אשר: נכון.

קארין אלהרר: כרגע בעיני הממשלה עובדת לא מספיק קשה בעניין הזה.

קארין אלהרר: אם התקיימה ישיבה אחת – בואו, בסוף הם צריכים לתת איזו קריאת כיוון לעבודת צוות של הבאק-אופיס.

קארין אלהרר: פעם אחת?

<קרן טרנר אייל: לא, אבל הרבה מאד עבודה מול כל משרד.

<קרן טרנר אייל: שיטת העבודה שלהם היא שהם חושבים שלרכז את כל ה - - -

יעקב אשר: הם אמורים לבוא להציג את זה אצלנו בוועדה.

קארין אלהרר: שוב פעם, אין לי שום כוונה להתערב בשיטת העבודה.

קארין אלהרר: יש לי כוונה גדולה מאד להתערב, מקום שאני מוצאת שהתוצאה לא באה לידי ביטוי בשטח.

<קרן טרנר אייל: אז כרגע אנחנו מדברים על תשומות, על כמות ישיבות וזה לא מאפיין את מה שהם עושים.

<קרן טרנר אייל: אני חושבת שהמבחן יהיה האם תגובש הצעת החלטה משמעותית ו - - -

קארין אלהרר: גם לא.

קארין אלהרר: גם לא, גברתי המנכ"לית, סליחה, במחילה.

קארין אלהרר: המבחן הוא מבחן של מה עשינו.

קארין אלהרר: מה עשינו?

<קרן טרנר אייל: בסדר, אבל לא כמות ישיבות.

קארין אלהרר: גם.

קארין אלהרר: כמות הישיבות מעידה בעיני על כמה זמן מפנים לזה למחשבה, על כמה זמן מפנים לזה להבאה לפני ביצוע.

קארין אלהרר: אני רק רוצה לשאול תוך כמה זמן גברתי חושבת שתבוא הצעת המחליטים.

<קרן טרנר אייל: את זה תשאלו את מנכ"ל משרד ראש הממשלה, שמרכז את העניין.

קארין אלהרר: אה.

קארין אלהרר: אוקיי.

<קרן טרנר אייל: צריך להגיד שנעשית עבודה מול כל משרד.

קארין אלהרר: בסדר.

קארין אלהרר: אז הוועדה תפנה למנכ"ל משרד ראש הממשלה, לשאול אותו.

<קרן טרנר אייל: כן.

<קרן טרנר אייל: לי אין את הנתון הזה.

קארין אלהרר: בסדר גמור.

יעקב אשר: נקבל סטאטוס ממנו, מצוין.

קארין אלהרר: אנחנו נקבל סטאטוס.

קארין אלהרר: אני חייבת לומר, מהתקופה בוועדה לביקורת המדינה למדתי - מה שלא שואלים – כנראה שלא נדע.

קארין אלהרר: אני רוצה להודות לכל המשתתפים.

קארין אלהרר: יישר כוח על הפעילות, תמשיכו בכל הפעילות.

קארין אלהרר: תודה רבה.